CELEX: 32020R0357
Language: sl
Date: 2020-03-04 00:00:00
Title: Izvedbena uredba Komisije (EU) 2020/357 z dne 4. marca 2020 o spremembi Uredbe (EU) 2018/395 glede licenc pilota balona (Besedilo velja za EGP)

5.3.2020   
               
               
                  SL
               
               
                  Uradni list Evropske unije
               
               
                  L 67/34
               
            
         IZVEDBENA UREDBA KOMISIJE (EU) 2020/357
         z dne 4. marca 2020
         o spremembi Uredbe (EU) 2018/395 glede licenc pilota balona
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2018/1139 Evropskega parlamenta in Sveta z dne 4. julija 2018 o skupnih pravilih na področju civilnega letalstva in ustanovitvi Agencije Evropske unije za varnost v letalstvu ter spremembi uredb (ES) št. 2111/2005, (ES) št. 1008/2008, (EU) št. 996/2010, (EU) št. 376/2014 ter direktiv 2014/30/EU in 2014/53/EU Evropskega parlamenta in Sveta ter razveljavitvi uredb (ES) št. 552/2004 in (ES) št. 216/2008 Evropskega parlamenta in Sveta ter Uredbe Sveta (EGS) št. 3922/91 (1) in zlasti členov 23, 27 in 31 Uredbe,
         ob upoštevanju naslednjega:
         
                     (1)
                  
                  
                     Komisija bo sprejela potrebna izvedbena pravila za določitev zahtev za licence pilota balona v skladu z Uredbo (EU) 2018/1139, če taki zrakoplovi izpolnjujejo pogoje iz člena 2(1)(b)(i) in (ii) navedene uredbe.
                  
               
                     (2)
                  
                  
                     Zaradi posebne narave licenciranja letalske posadke za balone so potrebne posebne zahteve za licenciranje, ki so določene v samostojnih uredbah. Navedene zahteve bi morale temeljiti na splošnih pravilih za licenciranje letalske posadke, ki so določena v Uredbi Komisije (EU) št. 1178/2011 (2). Vendar bi jih bilo treba prestrukturirati in poenostaviti za zagotovitev, da so sorazmerne in da temeljijo na pristopu na podlagi tveganja, pri tem pa zagotoviti, da so piloti balonov usposobljeni za opravljanje svojih dejavnosti in izpolnjevanje odgovornosti ter da bodo za to usposobljeni še naprej.
                  
               
                     (3)
                  
                  
                     V skladu s členom 12(2a)(3) Uredbe (EU) št. 1178/2011 lahko države članice do 8. aprila 2020 še naprej uporabljajo nacionalna pravila o licenciranju, ki omogočajo dostop do osnovnih privilegijev pilota. Nekatere države članice so Komisiji in Agenciji Evropske unije za varnost v letalstvu (v nadaljnjem besedilu: EASA) sporočile, da je v tem okviru nadaljnja uporaba navedenih nacionalnih pravil o licenciranju, v skladu s katerimi piloti pripravniki izvajajo omejene privilegije brez nadzora in pridobivajo osnovne privilegije po korakih, v podporo spodbujanju zračnih športov in rekreacijskih dejavnosti zaradi lažjega in cenovno dostopnejšega dostopa do letenja. Spodbujanje in omogočanje lažjega dostopa do splošnega letalstva je v skladu s cilji načrta agencije EASA za splošno letalstvo, katerega cilj je ustvariti bolj sorazmeren, prožen in proaktiven regulativni sistem (3). Iz navedenih razlogov bi morale države članice imeti diskrecijsko pravico do nadaljnje uporabe navedenih nacionalnih pravil o licenciranju v skladu z načeli, uvedenimi z Uredbo (EU) 2019/430 (4) za izdajanje licenc pilota balona (v nadaljnjem besedilu: BPL). Vendar bi morale države članice Komisijo in agencijo EASA obvestiti, kadar koli uporabijo taka dovoljenja. Države članice bi morale uporabo takih dovoljenj tudi spremljati, da bi ohranile sprejemljivo raven varnosti v letalstvu.
                  
               
                     (4)
                  
                  
                     Za zagotovitev nemotenega prehoda bi morali vsi certifikati, potrdila, spričevala, dovoljenja in odobritve, izdani pilotom balonov v skladu z Uredbo (EU) št. 1178/2011 pred datumom začetka uporabe te uredbe, veljati še naprej. Nacionalne licence pilota balona, izdane pred datumom začetka uporabe te uredbe, bi morale biti spremenjene v licence, izdane v skladu s to uredbo, s poročili o spremembi, ki jih pristojni organi držav članic pripravijo v posvetovanju z agencijo EASA.
                  
               
                     (5)
                  
                  
                     Usposabljanja za pilote balona, ki so se začela v skladu s Prilogo I (del FCL) k Uredbi (EU) št. 1178/2011 pred datumom začetka uporabe te uredbe, bi morala biti v celoti upoštevana, ker zagotavljajo enake ali celo obsežnejše zahteve glede usposabljanja kot tista, uvedena s to uredbo. Usposabljanje, ki se je začelo pred datumom začetka uporabe te uredbe v skladu s Prilogo 1 k Čikaški konvenciji, bi moralo biti upoštevano na podlagi poročil o upoštevanju, ki jih pripravijo države članice.
                  
               
                     (6)
                  
                  
                     Obstoječim organizacijam za usposabljanje bi bilo treba dati dovolj časa, da po potrebi prilagodijo svoje programe usposabljanja v okviru poenostavljenih zahtev glede usposabljanja.
                  
               
                     (7)
                  
                  
                     Določbe Uredbe Komisije (EU) 2018/395 (5) bi se morale posodobiti tudi glede operacij z baloni, da bi se upoštevale izkušnje, pridobljene od sprejetja navedene uredbe, in da bi se pojasnili nekateri vidiki, kot je predložitev izjav za komercialne dejavnosti.
                  
               
                     (8)
                  
                  
                     Ukrepi iz te uredbe temeljijo na Mnenju št. 01/2019 (6) agencije EASA v skladu s členom 75(2)(b) in (c) ter členom 76(1) Uredbe (EU) 2018/1139.
                  
               
                     (9)
                  
                  
                     Ukrepi iz te uredbe so v skladu z mnenjem odbora, ustanovljenega s členom 127 Uredbe (EU) 2018/1139 –
                  
               SPREJELA NASLEDNJO UREDBO:
         
            Člen 1
            Uredba (EU) 2018/395 se spremeni:
            
                        (1)
                     
                     
                        naslov se nadomesti z naslednjim:
                        „Uredba Komisije (EU) 2018/395 z dne 13. marca 2018 o podrobnih pravilih za operacije z baloni in licenciranje letalske posadke za balone v skladu z Uredbo (EU) 2018/1139 Evropskega parlamenta in Sveta“;
                     
                  
                        (2)
                     
                     
                        v členu 1 se odstavek 1 nadomesti z naslednjim:
                        
                           „1.   Ta uredba določa podrobna pravila za letalske operacije z baloni ter izdajo in vzdrževanje licenc pilota ter povezanih ratingov, privilegijev, potrdil, spričeval in certifikatov za balone, če taki zrakoplovi izpolnjujejo pogoje iz člena 2(1)(b)(i) in (ii) Uredbe (EU) 2018/1139 Evropskega parlamenta in Sveta (*1).
                        
                        
                           (*1)  Uredba (EU) 2018/1139 Evropskega parlamenta in Sveta z dne 4. julija 2018 o skupnih pravilih na področju civilnega letalstva in ustanovitvi Agencije Evropske unije za varnost v letalstvu ter spremembi uredb (ES) št. 2111/2005, (ES) št. 1008/2008, (EU) št. 996/2010, (EU) št. 376/2014 ter direktiv 2014/30/EU in 2014/53/EU Evropskega parlamenta in Sveta ter razveljavitvi uredb (ES) št. 552/2004 in (ES) št. 216/2008 Evropskega parlamenta in Sveta ter Uredbe Sveta (EGS) št. 3922/91 (UL L 212, 22.8.2018, str. 1).“;"
                        
                     
                  
                        (3)
                     
                     
                        člen 2 se spremeni:
                        
                                    (a)
                                 
                                 
                                    uvodni stavek se nadomesti z naslednjim:
                                    „V tej uredbi se uporabljajo naslednje opredelitve pojmov in, razen če so pojmi v tem členu opredeljeni drugače, opredelitve iz člena 2 Uredbe Komisije (EU) št. 1178/2011 (*2):
                                    
                                       (*2)  Uredba Komisije (EU) št. 1178/2011 z dne 3. novembra 2011 o tehničnih zahtevah in upravnih postopkih za letalsko osebje v civilnem letalstvu v skladu z Uredbo (ES) št. 216/2008 Evropskega parlamenta in Sveta (UL L 311, 25.11.2011, str. 1).“;"
                        
                                 
                              
                                    (b)
                                 
                                 
                                    vstavi se naslednja točka 7a:
                                    
                                                „(7a)
                                             
                                             
                                                ‚komercialna operacija‘ pomeni katero koli operacijo z balonom za plačilo ali drugo protivrednost, ki je na voljo javnosti ali pa se, ko ni na voljo javnosti, opravlja po pogodbi med operatorjem in odjemalcem, pri tem pa odjemalec ne nadzira operatorja;“;
                                             
                                          
                              
                                    (c)
                                 
                                 
                                    točka 10 se nadomesti z naslednjim:
                                    
                                                „(10)
                                             
                                             
                                                ‚uvajalni polet‘ pomeni letalsko operacijo za plačilo ali drugo protivrednost, ki vključuje kratko zračno potovanje z namenom, da se pritegnejo novi udeleženci usposabljanja ali novi člani, in jo izvede bodisi organizacija za usposabljanje iz člena 10a Uredbe (EU) št. 1178/2011 bodisi organizacija, ustanovljena za spodbujanje zračnih športov ali rekreacijskega letalstva;“;
                                             
                                          
                              
                                    (d)
                                 
                                 
                                    točka 12 se nadomesti z naslednjim:
                                    
                                                „(12)
                                             
                                             
                                                ‚zakupna pogodba brez posadke‘ pomeni pogodbo med podjetji, v skladu s katero se balon upravlja pod odgovornostjo zakupnika;“;
                                             
                                          
                              
                                    (e)
                                 
                                 
                                    dodajo se naslednje točke 13 do 15:
                                    
                                                „(13)
                                             
                                             
                                                ‚nacionalna licenca‘ pomeni licenco pilota, ki jo je država članica izdala v skladu z nacionalno zakonodajo pred datumom začetka uporabe Priloge III (del BFCL) k tej uredbi ali Priloge I (del FCL) k Uredbi (EU) št. 1178/2011;
                                             
                                          
                                                (14)
                                             
                                             
                                                ‚licenca iz dela BFCL‘ pomeni licenco letalske posadke, ki izpolnjuje zahteve iz Priloge III (del BFCL) k tej uredbi;
                                             
                                          
                                                (15)
                                             
                                             
                                                ‚poročilo o spremembi‘ pomeni poročilo, na podlagi katerega je mogoče licenco spremeniti v licenco iz dela BFCL.“;
                                             
                                          
                              
                  
                        (4)
                     
                     
                        odstavek 2 člena 3 se spremeni:
                        
                                    (a)
                                 
                                 
                                    prvi pododstavek se nadomesti z naslednjim:
                                    
                                       „2.   Operatorji balonov izvajajo komercialne operacije šele po predložitvi izjave pristojnemu organu, da so sposobni in imajo sredstva za izvajanje odgovornosti, povezanih z izvajanjem operacij z balonom.“;
                                    
                                 
                              
                                    (b)
                                 
                                 
                                    drugi pododstavek se črta;
                                 
                              
                                    (c)
                                 
                                 
                                    tretji pododstavek se spremeni:
                                    
                                                (i)
                                             
                                             
                                                uvodni stavek se nadomesti z naslednjim:
                                                „Prvi pododstavek se ne uporablja za naslednje operacije z baloni:“;
                                             
                                          
                                                (ii)
                                             
                                             
                                                točki (c) in (d) se nadomestita z naslednjim:
                                                
                                                            „(c)
                                                         
                                                         
                                                            uvajalne polete, ki jih izvajajo štiri osebe ali manj, vključno s pilotom, in polete za spuščanje padal, ki jih izvaja bodisi organizacija za usposabljanje iz člena 10a Uredbe (EU) št. 1178/2011, ki ima glavni kraj poslovanja v državi članici, bodisi organizacija, ki je bila ustanovljena za spodbujanje zračnih športov ali rekreacijskega letalstva, če organizacija upravlja balon na podlagi pogodbe o lastništvu ali zakupne pogodbe brez posadke ter če polet ne ustvarja dobička, ki se deli zunaj organizacije, in taki poleti predstavljajo le postransko dejavnost organizacije;
                                                         
                                                      
                                                            (d)
                                                         
                                                         
                                                            lete za usposabljanje, ki jih izvaja organizacija za usposabljanje iz člena 10a Uredbe (EU) št. 1178/2011, ki ima glavni kraj poslovanja v državi članici.“;
                                                         
                                                      
                                          
                              
                  
                        (5)
                     
                     
                        za členom 3 se vstavijo naslednji členi 3a do 3d:
                        
                           „Člen 3a
                           
                           Licence pilota in izdaja zdravniških spričeval
                           
                              1.   Ne glede na Delegirano uredbo Komisije (EU) (*3) piloti zrakoplova iz člena 1(1) te uredbe izpolnjujejo tehnične zahteve in upravne postopke iz Priloge III (del BFCL) k tej uredbi in Priloge IV (del MED) k Uredbi (EU) št. 1178/2011.
                           
                           
                              2.   Kot izjema od privilegijev imetnikov licenc, kot so opredeljeni v Prilogi III (del BFCL) k tej uredbi, lahko imetniki takih licenc opravljajo polete iz člena 3(2)(a) do (d), ne da bi izpolnjevali točko BFCL.215 Priloge III (del BFCL) k tej uredbi.
                           
                           
                              3.   Država članica lahko pilotom pripravnikom, ki se udeležijo usposabljanja za licenco pilota balona (v nadaljnjem besedilu: BPL), dovoli, da izvajajo omejene privilegije brez nadzora, preden izpolnijo vse zahteve, potrebne za izdajo licence BPL v skladu s Prilogo III (del BFCL), če so izpolnjeni vsi naslednji pogoji:
                              
                                          (a)
                                       
                                       
                                          obseg odobrenih privilegijev temelji na oceni varnostnega tveganja, ki jo opravi država članica, pri čemer se upošteva obseg usposabljanja, potreben za dosego predvidene ravni usposobljenosti pilotov;
                                       
                                    
                                          (b)
                                       
                                       
                                          privilegiji so omejeni na naslednje:
                                          
                                                      (i)
                                                   
                                                   
                                                      celotno nacionalno ozemlje države članice, ki izda dovoljenje, ali del tega ozemlja;
                                                   
                                                
                                                      (ii)
                                                   
                                                   
                                                      balone, registrirane v državi članici, ki izda dovoljenje;
                                                   
                                                
                                    
                                          (c)
                                       
                                       
                                          imetnik takega dovoljenja, ki zaprosi za izdajo licence BPL, prejme kreditne točke za usposabljanje, opravljeno v okviru dovoljenja na podlagi priporočila odobrene organizacije za usposabljanje (v nadaljnjem besedilu: ATO) ali prijavljene organizacije za usposabljanje (v nadaljnjem besedilu: DTO);
                                       
                                    
                                          (d)
                                       
                                       
                                          država članica Komisiji in Agenciji Evropske unije za varnost v letalstvu vsaka tri leta predloži poročila in ocene varnostnega tveganja;
                                       
                                    
                                          (e)
                                       
                                       
                                          država članica spremlja uporabo dovoljenj, izdanih v skladu s tem odstavkom, da zagotovi sprejemljivo raven varnosti v letalstvu in ustrezno ukrepa v primeru večjega varnostnega tveganja ali pomislekov glede varnosti.
                                       
                                    
                        
                        
                           Člen 3b
                           Obstoječe licence pilota in nacionalna zdravniška spričevala
                           
                              1.   Licence iz dela FCL za balone ter povezani privilegiji, ratingi, potrdila, spričevala in certifikati, ki jih država članica izda pred datumom začetka uporabe te uredbe, se štejejo za izdane v skladu s to uredbo. Države članice navedene licence nadomestijo z licencami, ki so v skladu z obliko iz Priloge VI (del ARA) k Uredbi (EU) št. 1178/2011, ob ponovni izdaji licenc iz upravnih razlogov ali na zahtevo imetnikov licence.
                           
                           
                              2.   Kadar država članica ponovno izda licence ter povezane privilegije, ratinge, potrdila, spričevala in certifikate v skladu z odstavkom 1 tega člena, po potrebi:
                              
                                          (a)
                                       
                                       
                                          prenese vse privilegije, že vpisane v licencah iz dela FCL, na novo obliko licence;
                                       
                                    
                                          (b)
                                       
                                       
                                          spremeni privilegije za let s privezanim balonom ali komercialno operacijo v povezavi z licenco iz dela FCL v rating za let s privezanim balonom ali komercialno operacijo v skladu z določbami iz točk BFCL.200 in BFCL.215 Priloge III (del BFCL) te uredbe;
                                       
                                    
                                          (c)
                                       
                                       
                                          vpiše datum poteka potrdila inštruktorja letenja v zvezi z licenco iz dela FCL v pilotski dnevnik ali izda enakovreden dokument. Po navedenem datumu ti piloti izvajajo privilegije inštruktorja samo, če izpolnjujejo točko BFCL.360 Priloge III (del BFCL) k tej uredbi.
                                       
                                    
                           
                              3.   Imetnikom nacionalnih licenc za balone, ki jih je država članica izdala pred datumom začetka uporabe Priloge III (del BFCL) k tej uredbi, je dovoljeno še naprej izvajati privilegije iz njihovih licenc do 8. aprila 2021. Do navedenega datuma države članice navedene licence spremenijo v licence iz dela BFCL ter povezane ratinge, privilegije, potrdila, spričevala in certifikate v skladu z elementi iz poročila o spremembi, ki izpolnjuje zahteve iz člena 4(4) in (5) Uredbe (EU) št. 1178/2011.
                           
                           
                              4.   Nacionalna zdravniška spričevala pilotov v zvezi z licenco, kot so opredeljena v odstavku 2 tega člena, ki jih država članica izda pred datumom začetka uporabe Priloge III (del BFCL) k tej uredbi, so veljavna do datuma njihovega naslednjega podaljšanja veljavnosti oziroma do 8. aprila 2021, kar koli nastopi prej. Podaljšanje veljavnosti navedenih zdravniških spričeval je skladno z zahtevami iz Priloge IV (del MED) k Uredbi (EU) št. 1178/2011.
                           
                        
                        
                           Člen 3c
                           Upoštevanje usposabljanja, začetega pred datumom začetka uporabe te uredbe
                           
                              1.   V zvezi z izdajo licenc iz dela BFCL ter povezanih privilegijev, ratingov, potrdil, spričeval in certifikatov v skladu s Prilogo III (del BFCL) k tej uredbi se za usposabljanje, začeto pred datumom začetka uporabe te uredbe v skladu s Prilogo I (del FCL) k Uredbi (EU) št. 1178/2011, šteje, da izpolnjuje zahteve iz te uredbe, če je licenca BPL izdana najpozneje do 8. aprila 2021. V tem primeru se uporablja naslednje:
                              
                                          (a)
                                       
                                       
                                          usposabljanje za licenco BPL na balonih, ki spadajo v razred toplozračnih zračnih ladij, vključno z zadevnim preizkušanjem, se lahko dokonča na navedenih balonih;
                                       
                                    
                                          (b)
                                       
                                       
                                          ure usposabljanja, opravljene v razredu toplozračnih balonov na balonih, ki niso baloni iz skupine A navedenega razreda balonov, se v celoti upoštevajo pri izpolnjevanju zahteve iz točke BFCL.130(b) Priloge III.
                                       
                                    
                           
                              2.   Usposabljanje, ki se je začelo pred datumom začetka uporabe te uredbe ali Priloge I (del FCL) k Uredbi (EU) št. 1178/2011 v skladu s Prilogo 1 k Čikaški konvenciji, se upošteva pri izdaji licenc iz dela BFCL na podlagi poročila o upoštevanju, ki ga država članica pripravi po posvetovanju z Agencijo Evropske unije za varnost v letalstvu.
                           
                           
                              3.   V poročilu o upoštevanju iz odstavka 2 se opiše obseg usposabljanja in navede, za katere zahteve za licence iz dela BFCL se usposabljanje upošteva ter, po potrebi, katere zahteve morajo kandidati izpolnjevati za pridobitev licence iz dela BFCL. Poročilo vsebuje kopije vseh potrebnih dokazil o obsegu usposabljanja ter kopije nacionalnih predpisov in postopkov, v skladu s katerimi se je usposabljanje začelo.
                           
                        
                        
                           Člen 3d
                           Organizacije za usposabljanje
                           
                              1.   Organizacije za usposabljanje za pridobitev licenc pilota iz člena 1(1) izpolnjujejo zahteve iz člena 10a Uredbe (EU) št. 1178/2011.
                           
                           
                              2.   Organizacije za usposabljanje iz odstavka 1 tega člena, ki imajo odobritev, izdano v skladu s Prilogo VII (del ORA) k Uredbi (EU) št. 1178/2011, ali ki so predložile izjavo v skladu s Prilogo VIII (del DTO) k Uredbi (EU) št. 1178/2011 pred datumom začetka uporabe te uredbe, svoje programe usposabljanja po potrebi prilagodijo najpozneje do 8. aprila 2021.
                           
                        
                        
                           (*3)  Delegirana uredba Komisije (EU) z dne 4. marca 2020 (še ni objavljeno v Uradnem listu)“;"
                        
                     
                  
                        (6)
                     
                     
                        Priloga I (del DEF) se spremeni v skladu s Prilogo I k tej uredbi;
                     
                  
                        (7)
                     
                     
                        Priloga II (del BOP) se spremeni v skladu s Prilogo II k tej uredbi;
                     
                  
                        (8)
                     
                     
                        doda se Priloga III (del BFCL), kot je določeno v Prilogi III k tej uredbi.
                     
                  
         
            Člen 2
            Ta uredba začne veljati dvajseti dan po objavi v Uradnem listu Evropske unije.
            Uporablja se od 8. aprila 2020.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 4. marca 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 212, 22.8.2018, str. 1.
         
            (2)  Uredba Komisije (EU) št. 1178/2011 z dne 3. novembra 2011 o tehničnih zahtevah in upravnih postopkih za letalsko osebje v civilnem letalstvu v skladu z Uredbo (ES) št. 216/2008 Evropskega parlamenta in Sveta (UL L 311, 25.11.2011, str. 1).
         
            (3)  https://www.easa.europa.eu/easa-and-you/general-aviation/general-aviation-road-map.
         
            (4)  Izvedbena uredba Komisije (EU) 2019/430 z dne 18. marca 2019 o spremembi Uredbe (EU) št. 1178/2011 glede izvajanja omejenih privilegijev brez nadzora pred izdajo licence pilota lahkega zrakoplova (UL L 75 19.3.2019, str. 66).
         
            (5)  Uredba Komisije (EU) 2018/395 z dne 13. marca 2018 o podrobnih pravilih za operacije balonov v skladu z Uredbo (ES) št. 216/2008 Evropskega parlamenta in Sveta (UL L 71, 14.3.2018, str. 10).
         
            (6)  Lažji dostop pilotov splošnega letalstva do letenja po pravilih instrumentalnega letenja ter revizija zahtev za izdajo licenc za balone in jadralna letala (Mnenje št. 01/2019 (A) in (B), 19. 2. 2019), na voljo na naslovu: https://www.easa.europa.eu/document-library/opinions.
      
      
         
            PRILOGA I
            Priloga I „Opredelitve pojmov“ (del DEF) k Uredbi (EU) 2018/395 se spremeni:
            
                        (1)
                     
                     
                        uvodni stavek se nadomesti z naslednjim:
                        „V tej uredbi se uporabljajo naslednje opredelitve pojmov in, razen če so pojmi v tej prilogi opredeljeni drugače, opredelitve iz člena 2 Uredbe (EU) št. 1178/2011 in točke FCL.010 Priloge I (del FCL) k navedeni uredbi:“;
                     
                  
                        (2)
                     
                     
                        točki 1 in 2 se nadomestita z naslednjim:
                        
                                    „1.
                                 
                                 
                                    ‚sprejemljivi načini usklajevanja (AMC)‘ pomenijo nezavezujoče standarde, ki jih je Agencija sprejela za ponazoritev načinov za zagotovitev skladnosti z Uredbo (EU) 2018/1139 ter njenimi delegiranimi in izvedbenimi akti;
                                 
                              
                                    2.
                                 
                                 
                                    ‚drugi načini usklajevanja (AltMoC)‘ pomenijo načine, v katerih je predlagana alternativa sedanjim AMC, ali načine, v katerih so predlagani novi načini za zagotovitev skladnosti z Uredbo (EU) 2018/1139 ter njenimi delegiranimi in izvedbenimi akti, v zvezi s katerimi Agencija ni sprejela povezanih AMC;“;
                                 
                              
                  
                        (3)
                     
                     
                        vstavi se naslednja točka 11a:
                        
                                    „11a.
                                 
                                 
                                    ‚čas letenja‘ pomeni skupni čas od trenutka, ko košara zapusti zemljo zaradi vzleta, do trenutka, ko se po končanem letu popolnoma ustavi;“;
                                 
                              
                  
                        (4)
                     
                     
                        vstavita se naslednji točki 17a in 17b:
                        
                                    „17a.
                                 
                                 
                                    ‚razred balonov‘ pomeni razvrstitev balonov glede na sredstvo za dvigovanje, ki se uporablja za ohranjanje vzgona;
                                 
                              
                                    17b.
                                 
                                 
                                    ‚preverjanje strokovnosti‘ pomeni prikaz usposobljenosti za izpolnjevanje zahtev za najnovejše izkušnje, kot so določene v tej uredbi, ki lahko po potrebi vključuje ustno preverjanje;“;
                                 
                              
                  
                        (5)
                     
                     
                        točka 22 se nadomesti z naslednjim:
                        
                                    „22.
                                 
                                 
                                    ‚skupina balonov‘ pomeni razvrstitev balonov po velikosti ali prostornini ovoja;“;
                                 
                              
                  
                        (6)
                     
                     
                        dodajo se točke 23 do 26:
                        
                                    „23.
                                 
                                 
                                    ‚preizkus praktične usposobljenosti‘ pomeni prikaz usposobljenosti za izdajo licence ali vpis ratinga ali razširitev privilegija, ki lahko po potrebi vključuje ustno preverjanje;
                                 
                              
                                    24.
                                 
                                 
                                    ‚ocena usposobljenosti‘ pomeni prikaz veščin, znanja in ravnanja za prvo izdajo, podaljšanje veljavnosti ali obnovo potrdila inštruktorja ali izpraševalca;
                                 
                              
                                    25.
                                 
                                 
                                    ‚samostojno letenje‘ pomeni letenje, med katerim je pilot pripravnik edina oseba na balonu;
                                 
                              
                                    26.
                                 
                                 
                                    ‚let s privezanim balonom‘ pomeni let s priveznim sistemom, pri katerem se balon med operacijo pritrdi na fiksno mesto, razen vrvi, ki se lahko uporabi kot del vzletnega postopka.“
                                 
                              
                  
      
      
         
            PRILOGA II
            Priloga II „Letalske operacije balona“ (del BOP) k Uredbi (EU) 2018/395 se spremeni:
            
                        (1)
                     
                     
                        v točki BOP.BAS.010 se odstavek (a) nadomesti z naslednjim:
                        
                                    „(a)
                                 
                                 
                                    Operator dokaže, da izpolnjuje osnovne zahteve iz Priloge V k Uredbi (EU) 2018/1139 in zahteve te uredbe, če tako zahteva pristojni organ, ki preverja stalno izpolnjevanje bistvenih zahtev s strani operatorja v skladu s točko ARO.GEN.300(a)(2) Priloge II (del ARO) k Uredbi (EU) št. 965/2012.“;
                                 
                              
                  
                        (2)
                     
                     
                        točka BOP.BAS.020 se nadomesti z naslednjim:
                        „BOP.BAS.020 Takojšen odziv na varnostno težavo
                        
                        Operator izvaja:
                        
                                    (a)
                                 
                                 
                                    varnostne ukrepe, ki jih zahteva pristojni organ v skladu s točko ARO.GEN.135(c) Priloge II (del ARO) k Uredbi (EU) št. 965/2012, in
                                 
                              
                                    (b)
                                 
                                 
                                    direktive o plovnosti in druge obvezne informacije, ki jih izda Agencija v skladu s členom 77(1)(h) Uredbe (EU) 2018/1139.“;
                                 
                              
                  
                        (3)
                     
                     
                        točka BOP.BAS.025 se nadomesti z naslednjim:
                        „BOP.BAS.025 Imenovanje za vodjo balona
                        
                        Operator imenuje vodjo balona, ki je usposobljen za opravljanje nalog vodje balona v skladu s Prilogo III (del BFCL) k tej uredbi.“;
                     
                  
                        (4)
                     
                     
                        v točki BOP.BAS.300 se odstavek (c) nadomesti z naslednjim:
                        
                                    „(c)
                                 
                                 
                                    Instrumenti in oprema, ki se ne zahtevajo v tem oddelku, ter katera koli druga oprema, ki se ne zahteva v tej prilogi, vendar je med poletom na krovu balona, izpolnjujejo naslednja pogoja:
                                    
                                                (1)
                                             
                                             
                                                informacij, ki jih zagotavljajo navedeni instrumenti ali oprema, letalska posadka ne uporablja za izpolnjevanje bistvenih zahtev glede plovnosti iz Priloge II k Uredbi (EU) 2018/1139;
                                             
                                          
                                                (2)
                                             
                                             
                                                instrumenti in oprema ne vplivajo na plovnost balona, niti v primeru odpovedi ali motnje v delovanju.“;
                                             
                                          
                              
                  
                        (5)
                     
                     
                        v točki BOP.ADD.005 se odstavek (a) nadomesti z naslednjim:
                        
                                    „(a)
                                 
                                 
                                    Operator je odgovoren za operacije balona v skladu z bistvenimi zahtevami iz Priloge V k Uredbi (EU) 2018/1139, zahtevami iz tega poddela in svojo izjavo.“;
                                 
                              
                  
                        (6)
                     
                     
                        v točki BOP.ADD.015 se odstavek (a) nadomesti z naslednjim:
                        
                                    „(a)
                                 
                                 
                                    Za opredelitev izpolnjevanja bistvenih zahtev iz Priloge V k Uredbi (EU) 2018/1139 in zahtev iz te uredbe operator vsakomur, ki ga pooblasti pristojni organ, odobri dostop ob vsakem času do vseh objektov, balona, dokumentov, evidenc, podatkov, postopkov ali vsega drugega gradiva, ki zadeva dejavnost operatorja, ki spada na področje uporabe te uredbe, ne glede na to, ali dejavnost oddaja izvajalcem ali ne.“;
                                 
                              
                  
                        (7)
                     
                     
                        točka BOP.ADD.035 se nadomesti z naslednjim:
                        „BOP.ADD.035 Dejavnosti izvajalcev
                        
                        Kadar operator kateri koli del svoje dejavnosti, ki spada na področje uporabe te uredbe, odda v izvajanje, je odgovoren za zagotovitev, da organizacija, ki je dejavnost prevzela v izvajanje, izvaja dejavnost v skladu z bistvenimi zahtevami iz Priloge V k Uredbi (EU) 2018/1139 in zahtevami iz te uredbe. Operator mora tudi zagotoviti, da ima pristojni organ dostop do organizacije, ki je dejavnost prevzela v izvajanje, da se lahko prepriča, da operator izpolnjuje navedene zahteve.“;
                     
                  
                        (8)
                     
                     
                        v točki BOP.ADD.040 se odstavek (a) nadomesti z naslednjim:
                        
                                    „(a)
                                 
                                 
                                    Operator imenuje odgovornega vodjo, ki je pristojen za zagotavljanje, da se vse dejavnosti, ki spadajo na področje uporabe te uredbe, lahko financirajo in izvajajo v skladu z bistvenimi zahtevami iz Priloge V k Uredbi (EU) 2018/1139 in zahtevami iz te uredbe. Odgovorni vodja je pristojen za vzpostavitev in vzdrževanje učinkovitega sistema upravljanja.“;
                                 
                              
                  
                        (9)
                     
                     
                        točka BOP.ADD.045 se nadomesti z naslednjim:
                        „BOP.ADD.045 Zahteve glede zmogljivosti
                        
                        Operator ima zmogljivosti, ki zadostujejo za izvajanje in upravljanje vseh nalog in dejavnosti, ki so potrebne za zagotovitev izpolnjevanja bistvenih zahtev iz Priloge V k Uredbi (EU) 2018/1139 in zahtev iz te uredbe.“;
                     
                  
                        (10)
                     
                     
                        v točki BOP.ADD.100 se odstavek (a) nadomesti z naslednjim:
                        
                                    „(a)
                                 
                                 
                                    V izjavi iz drugega pododstavka člena 3(2) operator potrdi, da izpolnjuje in bo še naprej izpolnjeval bistvene zahteve iz Priloge V k Uredbi (EU) 2018/1139 in zahteve iz te uredbe.“;
                                 
                              
                  
                        (11)
                     
                     
                        v točki BOP.ADD.105 se odstavek (a) nadomesti z naslednjim:
                        
                                    „(a)
                                 
                                 
                                    Operator nemudoma obvesti pristojni organ o vseh spremembah okoliščin, ki vplivajo na njegovo izpolnjevanje bistvenih zahtev iz Priloge V k Uredbi (EU) 2018/1139 in zahtev iz te uredbe, kot je s predloženo izjavo seznanjen pristojni organ, in vseh spremembah v zvezi s podatki iz točke BOP.ADD.100(b) in seznamom AltMoCs iz točke BOP.ADD.100(c), ki je vključen v izjavo ali ji je priložen.“;
                                 
                              
                  
                        (12)
                     
                     
                        v točki BOP.ADD.115 se odstavek (c) nadomesti z naslednjim:
                        
                                    „(c)
                                 
                                 
                                    Če je balon, registriran v tretji državi, predmet pogodbe o zakupu brez posadke, operator takega balona zagotovi izpolnjevanje bistvenih zahtev v zvezi s stalno plovnostjo iz prilog II in V k Uredbi (EU) 2018/1139 in zahtev iz te uredbe.“;
                                 
                              
                  
                        (13)
                     
                     
                        v točki BOP.ADD.300 se odstavek (c) nadomesti z naslednjim:
                        
                                    „(c)
                                 
                                 
                                    Vsi člani letalske posadke imajo licenco in ratinge, ki so izdani ali sprejeti v skladu s Prilogo III k tej uredbi in ustrezajo nalogam, ki so jim dodeljene.“;
                                 
                              
                  
                        (14)
                     
                     
                        v točki BOP.ADD.300 se odstavek (e) nadomesti z naslednjim:
                        
                                    „(e)
                                 
                                 
                                    Operator pri najemu storitev članov letalskih posadk, ki delajo v samostojnem poklicu ali s krajšim delovnim časom, preveri, ali so izpolnjene vse naslednje zahteve:
                                    
                                                (1)
                                             
                                             
                                                zahteve iz tega poddela;
                                             
                                          
                                                (2)
                                             
                                             
                                                zahteve iz Priloge III k tej uredbi, vključno z zahtevami glede nedavnih izkušenj;
                                             
                                          
                                                (3)
                                             
                                             
                                                omejitve trajanja poletov in delovnega časa ter zahtevani čas počitka v skladu z nacionalno zakonodajo države članice, v kateri ima operator glavni kraj poslovanja, ob upoštevanju vseh storitev, ki jih je član letalske posadke opravil za druge operatorje.“;
                                             
                                          
                              
                  
                        (15)
                     
                     
                        v točki BOP.ADD.305 se odstavek (b) nadomesti z naslednjim:
                        
                                    „(b)
                                 
                                 
                                    Operator imenuje pilota za vodjo balona le, če:
                                    
                                                (1)
                                             
                                             
                                                je usposobljen za opravljanje nalog vodje balona v skladu s Prilogo III k tej uredbi;
                                             
                                          
                                                (2)
                                             
                                             
                                                ima najnižjo zahtevano raven izkušenj, navedeno v operativnem priročniku, in
                                             
                                          
                                                (3)
                                             
                                             
                                                ima ustrezno znanje o območju, predvidenem za polet.“;
                                             
                                          
                              
                  
                        (16)
                     
                     
                        točka BOP.ADD.310 se nadomesti z naslednjim:
                        „BOP.ADD.310 Zagotavljanje usposabljanja in preverjanja
                        
                        Vsa usposabljanja in preverjanja za člane letalske posadke, ki se zahtevajo v skladu s točko BOP.ADD.315, se izvajajo na naslednji način:
                        
                                    (a)
                                 
                                 
                                    izvajajo se v skladu s programi in učnimi načrti usposabljanja, ki jih operator določi v operativnem priročniku;
                                 
                              
                                    (b)
                                 
                                 
                                    izvajajo jih ustrezno usposobljene osebe, polete za usposabljanje in preverjanje pa osebe, usposobljene v skladu s Prilogo III k tej uredbi.“;
                                 
                              
                  
                        (17)
                     
                     
                        Dodatek se nadomesti z naslednjim:
                        
                           
                              „Dodatek
                              
                              
                                          
                                             IZJAVA
                                          
                                          v skladu z Uredbo Komisije (EU) 2018/395
                                       
                                    
                                          
                                             Operator
                                          
                                          Ime:
                                          Kraj, v katerem ima operator glavni kraj poslovanja:
                                          Ime in kontaktni podatki odgovornega vodje:
                                       
                                    
                                          
                                             Operacije balona
                                          
                                       
                                    
                                          Datum začetka izvajanja komercialne operacije in, kjer je to ustrezno, datum spremembe obstoječe komercialne operacije.
                                       
                                    
                                          Informacije o uporabljenih balonih, komercialnih operacijah in vodenju stalne plovnosti:  (1)
                                          
                                       
                                    
                                          
                                             Tip balona
                                          
                                       
                                       
                                          
                                             Registracija balona
                                          
                                       
                                       
                                          
                                             Glavna baza
                                          
                                       
                                       
                                          
                                             Vrsta(-e) operacij
                                              (2)
                                          
                                       
                                       
                                          
                                             Organizacija za vodenje stalne plovnosti
                                              (3)
                                          
                                       
                                    
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                          Če je ustrezno, seznam drugih načinov usklajevanja (AltMoCs) s sklicevanjem na povezane AMC (priloga k tej izjavi):
                                       
                                    
                                          
                                             Izjave
                                          
                                       
                                    
                                          ☐ Operator izpolnjuje in bo še naprej izpolnjeval bistvene zahteve iz Priloge V k Uredbi (EU) 2018/1139 in zahteve iz Uredbe (EU) 2018/395.
                                          Operator zlasti izvaja svoje komercialne operacije v skladu z naslednjimi zahtevami iz poddela ADD Priloge II k Uredbi (EU) 2018/395:
                                       
                                    
                                          ☐ Dokumentacija o sistemu upravljanja, vključno z operativnim priročnikom, izpolnjuje zahteve iz poddela ADD in vsi poleti bodo izvedeni v skladu z določbami operativnega priročnika, kot se zahteva v točki BOP.ADD.005(b) poddela ADD.
                                       
                                    
                                          ☐ Vsi baloni, s katerimi se izvajajo operacije, imajo spričevalo o plovnosti, izdano v skladu z Uredbo (EU) št. 748/2012, ali izpolnjujejo specifične zahteve glede plovnosti, ki se uporabljajo za balone, ki so registrirani v tretji državi in so predmet pogodbe o zakupu s posadko ali pogodbe o zakupu brez posadke, kot se zahteva v točki BOP.ADD.110 ter točki BOP.ADD.115(b) in (c) poddela ADD.
                                       
                                    
                                          ☐ Vsi člani letalske posadke imajo licenco in ratinge, ki so izdani ali sprejeti v skladu s Prilogo III k Uredbi (EU) 2018/395, kot se zahteva v točki BOP.ADD.300(c) poddela ADD.
                                       
                                    
                                          ☐ Operator obvesti pristojni organ o vseh spremembah okoliščin, ki vplivajo na njegovo izpolnjevanje bistvenih zahtev iz Priloge V k Uredbi (EU) 2018/1139 in zahtev iz Uredbe (EU) 2018/395, kot je s to izjavo seznanjen pristojni organ, ter vseh spremembah informacij in seznamov AltMoCs, vključenih v to izjavo in priloženih tej izjavi, kot se zahteva v točki BOP.ADD.105(a) poddela ADD.
                                       
                                    
                                          ☐ Operator potrjuje, da so vse informacije iz izjave, vključno z informacijami iz njenih prilog, popolne in točne.
                                       
                                    
                                          Datum, ime in podpis odgovornega vodje:
                                       
                                    
                        
                     
                  
               (1)  Izpolnite preglednico. Če ni dovolj prostora za vpis informacij, jih navedite v ločeni prilogi. Priloga se datira in podpiše.
            
               (2)  ‚Vrsta operacije‘ se nanaša na vrste komercialnih operacij, ki se izvajajo z balonom.
            
               (3)  Informacije o organizaciji, odgovorni za vodenje stalne plovnosti, vsebujejo ime organizacije, naslov in sklic na odobritev.“.
         
      
      
         
            PRILOGA III
            
               
                  
                     „PRILOGA III
                     ZAHTEVE ZA LICENCIRANJE LETALSKE POSADKE BALONA
                     [DEL BFCL]
                     
                        PODDEL GEN
                     
                     
                        
                           SPLOŠNE ZAHTEVE
                        
                     
                     
                        BFCL.001 Področje uporabe
                     
                     Ta priloga določa zahteve za izdajo licence pilota balona (v nadaljnjem besedilu: BPL) ter povezanih privilegijev, ratingov, potrdil, spričeval in certifikatov ter pogoje za njihovo veljavnost in uporabo.
                     
                        BFCL.005 Pristojni organ
                     
                     V tej prilogi pristojni organ pomeni organ, ki ga imenuje država članica in pri katerem kandidat zaprosi za izdajo licence BPL ali povezanih privilegijev, ratingov, potrdil, spričeval ali certifikatov.
                     
                        BFCL.010 Razredi in skupine balonov
                     
                     V tej prilogi so baloni razvrščeni v naslednje razrede in skupine:
                     
                                 (a)
                              
                              
                                 razred ‚toplozračnih balonov‘:
                                 
                                             (1)
                                          
                                          
                                             skupina A: prostornina ovoja do 3 400 m3 (120 069 ft3);
                                          
                                       
                                             (2)
                                          
                                          
                                             skupina B: prostornina ovoja med 3 401 m3 (120 070 ft3) in 6 000 m3 (211 888 ft3);
                                          
                                       
                                             (3)
                                          
                                          
                                             skupina C: prostornina ovoja med 6 001 m3 (211 889 ft3) in 10 500 m3 (370 804 ft3);
                                          
                                       
                                             (4)
                                          
                                          
                                             skupina D: prostornina ovoja nad 10 500 m3 (370 804 ft3);
                                          
                                       
                           
                                 (b)
                              
                              
                                 razred ‚plinskih balonov‘;
                              
                           
                                 (c)
                              
                              
                                 razred ‚mešanih balonov‘;
                              
                           
                                 (d)
                              
                              
                                 razred ‚toplozračnih zračnih ladij‘.
                              
                           
                        BFCL.015 Vloga za izdajo, podaljšanje veljavnosti in obnovo licence BPL ter povezanih privilegijev, ratingov, potrdil, spričeval in certifikatov ter njihova izdaja, podaljšanje veljavnosti in obnova
                     
                     
                                 (a)
                              
                              
                                 Vloga za naslednje se predloži pristojnemu organu v obliki in na način, ki ga določi navedeni pristojni organ:
                                 
                                             (1)
                                          
                                          
                                             izdajo licence BPL in povezanih ratingov;
                                          
                                       
                                             (2)
                                          
                                          
                                             razširitev privilegijev iz licence BPL;
                                          
                                       
                                             (3)
                                          
                                          
                                             izdajo potrdila inštruktorja letenja (z balonom) (v nadaljnjem besedilu: FI(B));
                                          
                                       
                                             (4)
                                          
                                          
                                             izdajo, podaljšanje veljavnosti in obnovo potrdila izpraševalca praktične usposobljenosti za letenje (z balonom) (v nadaljnjem besedilu: FE(B)) in
                                          
                                       
                                             (5)
                                          
                                          
                                             vse spremembe licence BPL ter povezanih privilegijev, ratingov, potrdil, spričeval in certifikatov.
                                          
                                       
                           
                                 (b)
                              
                              
                                 Vlogi iz odstavka (a) se priložijo dokazila, da kandidat izpolnjuje zadevne zahteve, določene v tej prilogi in Prilogi IV (del MED) k Uredbi (EU) št. 1178/2011.
                              
                           
                                 (c)
                              
                              
                                 Vse omejitve ali razširitve privilegijev, ki jih zagotavljajo licenca, rating, potrdilo, spričevalo ali certifikat, pristojni organ vpiše v licenco, potrdilo, spričevalo ali certifikat.
                              
                           
                                 (d)
                              
                              
                                 Naenkrat ni mogoče imeti več kot ene licence BPL, izdane v skladu s to prilogo.
                              
                           
                                 (e)
                              
                              
                                 Imetnik licence vloge iz odstavka (a) predloži pristojnemu organu, ki ga imenuje država članica, v kateri je bila izdana katera koli njegova licenca v skladu s to prilogo (del BFCL) ali Prilogo I (del FCL) k Uredbi (EU) št. 1178/2011 ali Prilogo III (del SFCL) k Izvedbeni uredbi (EU) 2018/1976, kot je ustrezno.
                              
                           
                                 (f)
                              
                              
                                 Imetnik licence BPL lahko zaprosi za zamenjavo pristojnega organa s pristojnim organom, ki ga imenuje druga država članica, vendar je v takem primeru nov pristojni organ isti za vse licence imetnika.
                              
                           
                                 (g)
                              
                              
                                 Kandidati zaprosijo za izdajo licence BPL ter povezanih ratingov, privilegijev, potrdil, spričeval ali certifikatov najpozneje šest mesecev po tem, ko so uspešno opravili preizkus praktične usposobljenosti ali oceno usposobljenosti.
                              
                           
                        BFCL.030 Preizkus praktične usposobljenosti
                     
                     Kandidata po končanem usposabljanju za preizkus praktične usposobljenosti priporoči organizacija ATO ali DTO, odgovorna za usposabljanje, ki se ga je udeležil kandidat, razen pri preizkusu praktične usposobljenosti za rating za komercialne operacije, kot je določen v točki BFCL.215. Organizacija ATO ali DTO da izpraševalcu na voljo evidenco o usposabljanju.
                     
                        BFCL.035 Upoštevanje časa letenja
                     
                     Kandidatom za licenco BPL ali povezani privilegij, rating, potrdilo, spričevalo ali certifikat se pri skupnem času letenja, ki se zahteva za licenco, privilegij, rating, potrdilo, spričevalo ali certifikat, v celoti upošteva celoten čas letenja, ki ga je ta opravil samostojno, z inštruktorjem ali kot vodja balona.
                     
                        BFCL.045 Listine je treba imeti pri sebi in jih predložiti
                     
                     
                                 (a)
                              
                              
                                 Imetniki licence BPL imajo pri izvajanju privilegijev iz licence BPL pri sebi vse naslednje:
                                 
                                             (1)
                                          
                                          
                                             veljavno licenco BPL;
                                          
                                       
                                             (2)
                                          
                                          
                                             veljavno zdravniško spričevalo;
                                          
                                       
                                             (3)
                                          
                                          
                                             osebni dokument s fotografijo;
                                          
                                       
                                             (4)
                                          
                                          
                                             zadostne podatke iz dnevnika za dokaz skladnosti z zahtevami iz te priloge.
                                          
                                       
                           
                                 (b)
                              
                              
                                 Piloti pripravniki imajo na vseh samostojnih letih pri sebi:
                                 
                                             (1)
                                          
                                          
                                             listine, kot so določene v odstavkih (a)(2) in (a)(3), in
                                          
                                       
                                             (2)
                                          
                                          
                                             dokazilo o dovoljenju, ki se zahteva v skladu s točko BFCL.125(a).
                                          
                                       
                           
                                 (c)
                              
                              
                                 Imetniki licence BPL ali piloti pripravniki na zahtevo pooblaščenega predstavnika pristojnega organa takoj predložijo v pregled listine, kot so določene v odstavku (a) ali (b).
                              
                           
                        BFCL.050 Evidentiranje časa letenja
                     
                     Imetniki licence BPL in piloti pripravniki vodijo zanesljivo evidenco podatkov o vseh opravljenih letih v obliki in na način, ki ga določi pristojni organ.
                     
                        BFCL.065 Omejitev privilegijev imetnikov licenc BPL, starih 70 let ali več, v komercialnem prevozu potnikov z balonom
                     
                     Imetniki licence BPL, ki so dopolnili 70 let, kot piloti ne upravljajo balona, s katerim se opravlja komercialni prevoz potnikov z balonom.
                     
                        BFCL.070 Omejitev, začasna razveljavitev ali preklic licenc, privilegijev, ratingov, potrdil, spričeval in certifikatov
                     
                     
                                 (a)
                              
                              
                                 Pristojni organ lahko licenco BPL ter povezane privilegije, ratinge, potrdila, spričevala in certifikate, izdane v skladu s to prilogo, omeji, začasno razveljavi ali prekliče v skladu s pogoji in postopki iz Priloge VI (del ARA) k Uredbi (EU) št. 1178/2011, če imetnik licence BPL ne izpolni bistvenih zahtev iz Priloge IV k Uredbi (EU) 2018/1139 ali zahtev iz te priloge in Priloge II (del BOP) k tej uredbi ali Priloge IV (del MED) k Uredbi (EU) št. 1178/2011.
                              
                           
                                 (b)
                              
                              
                                 Imetniki licence BPL pristojnemu organu takoj vrnejo licenco, potrdilo, spričevalo ali certifikat, če je bila njihova licenca, privilegij, rating, potrdilo, spričevalo ali certifikat omejen, začasno razveljavljen ali preklican.
                              
                           
                        PODDEL BPL
                     
                     
                        
                           LICENCA PILOTA BALONA (BPL)
                        
                     
                     
                        BFCL.115 Licenca BPL – Privilegiji in pogoji
                     
                     
                                 (a)
                              
                              
                                 Privilegiji imetnika licence BPL so, da deluje kot vodja balona:
                                 
                                             (1)
                                          
                                          
                                             brez plačila v nekomercialnih operacijah;
                                          
                                       
                                             (2)
                                          
                                          
                                             v komercialnih operacijah, če ima rating za komercialne operacije v skladu s točko BFCL.215 poddela ADD te priloge.
                                          
                                       
                           
                                 (b)
                              
                              
                                 Z odstopanjem od točke (a)(1) lahko imetnik licence BPL s privilegiji inštruktorja ali izpraševalca prejme plačilo za:
                                 
                                             (1)
                                          
                                          
                                             zagotavljanje usposabljanja za letenje za licenco BPL;
                                          
                                       
                                             (2)
                                          
                                          
                                             izvedbo preizkusa praktične usposobljenosti in preverjanj strokovnosti za licenco BPL;
                                          
                                       
                                             (3)
                                          
                                          
                                             usposabljanje, preizkušanje in preverjanje za privilegije, ratinge, potrdila, spričevala in certifikate iz licence BPL.
                                          
                                       
                           
                                 (c)
                              
                              
                                 Imetniki licence BPL izvajajo privilegije licence BPL le, če izpolnjujejo zahteve za najnovejše izkušnje, ki se uporabljajo, in je njihovo zdravniško spričevalo, ki ustreza izvajanim privilegijem, veljavno.
                              
                           
                        BFCL.120 Licenca BPL – Minimalna starost
                     
                     Kandidati za licenco BPL so stari najmanj 16 let.
                     
                        BFCL.125 Licenca BPL – Pilot pripravnik
                     
                     
                                 (a)
                              
                              
                                 Piloti pripravniki ne izvajajo samostojnega leta, če jim tega ne dovoli inštruktor letenja za balone (FI(B)) in če jih ta ne nadzoruje.
                              
                           
                                 (b)
                              
                              
                                 Piloti pripravniki morajo biti stari najmanj 14 let, da jim je dovoljeno leteti samostojno.
                              
                           
                        BFCL.130 Licenca BPL – Tečaj usposabljanja in zahtevane izkušnje
                     
                     Kandidati za licenco BPL opravijo tečaj usposabljanja pri organizaciji ATO ali DTO. Tečaj se prilagodi želenim privilegijem in vključuje:
                     
                                 (a)
                              
                              
                                 teoretično znanje, kot je opredeljeno v točki BFCL.135(a);
                              
                           
                                 (b)
                              
                              
                                 vsaj 16 ur usposabljanja za letenje na toplozračnih balonih iz skupine A navedenega razreda ali plinskih balonih, ki vključujejo vsaj:
                                 
                                             (1)
                                          
                                          
                                             12 ur letenja z inštruktorjem;
                                          
                                       
                                             (2)
                                          
                                          
                                             10 napihovanj ter 20 vzletov in pristankov ter
                                          
                                       
                                             (3)
                                          
                                          
                                             en samostojen let pod nadzorom, ki traja najmanj 30 minut.
                                          
                                       
                           
                        BFCL.135 Licenca BPL – Preizkus teoretičnega znanja
                     
                     
                                 (a)
                              
                              
                                 Teoretično znanje
                                 Kandidati za licenco BPL dokažejo raven teoretičnega znanja, ki ustreza želenim privilegijem, s preizkusi znanja pri naslednjih predmetih:
                                 
                                             (1)
                                          
                                          
                                             splošni predmeti:
                                             
                                                         (i)
                                                      
                                                      
                                                         letalsko pravo,
                                                      
                                                   
                                                         (ii)
                                                      
                                                      
                                                         človeško delovanje,
                                                      
                                                   
                                                         (iii)
                                                      
                                                      
                                                         meteorologija,
                                                      
                                                   
                                                         (iv)
                                                      
                                                      
                                                         komunikacija in
                                                      
                                                   
                                       
                                             (2)
                                          
                                          
                                             posebni predmeti v zvezi z baloni:
                                             
                                                         (i)
                                                      
                                                      
                                                         načela letenja,
                                                      
                                                   
                                                         (ii)
                                                      
                                                      
                                                         operativni postopki,
                                                      
                                                   
                                                         (iii)
                                                      
                                                      
                                                         zmogljivost med letom in načrtovanje leta,
                                                      
                                                   
                                                         (iv)
                                                      
                                                      
                                                         splošno znanje o zrakoplovih v zvezi z baloni in
                                                      
                                                   
                                                         (v)
                                                      
                                                      
                                                         navigacija.
                                                      
                                                   
                                       
                           
                                 (b)
                              
                              
                                 Odgovornosti kandidata
                                 
                                             (1)
                                          
                                          
                                             Kandidat opravi celoten sklop preizkusov teoretičnega znanja za licenco BPL, ki je v pristojnosti pristojnega organa iste države članice.
                                          
                                       
                                             (2)
                                          
                                          
                                             Kandidat lahko opravlja preizkus teoretičnega znanja samo, če ga priporoči organizacija DTO ali ATO, odgovorna za njegovo usposabljanje, potem ko je na zadovoljivi ravni opravil ustrezne dele teoretičnega usposabljanja.
                                          
                                       
                                             (3)
                                          
                                          
                                             Priporočilo organizacije ATO ali DTO velja 12 mesecev. Če kandidat v navedenem obdobju veljavnosti ni pristopil k najmanj enemu pisnemu preizkusu teoretičnega znanja, organizacija ATO ali DTO na podlagi potreb kandidata odloči, ali se mora ta dodatno usposabljati.
                                          
                                       
                           
                                 (c)
                              
                              
                                 Pogoji za uspešno opravljen preizkus
                                 
                                             (1)
                                          
                                          
                                             Pisni preizkus teoretičnega znanja uspešno opravi kandidat, ki doseže najmanj 75 % možnih točk po izpitni poli. Kazenske točke se ne dodeljujejo.
                                          
                                       
                                             (2)
                                          
                                          
                                             Razen če ni v tej prilogi določeno drugače, se šteje, da je kandidat uspešno opravil zahtevani preizkus teoretičnega znanja za licenco BPL, če uspešno opravi vse zahtevane pisne preizkuse teoretičnega znanja v 18 mesecih od konca koledarskega meseca, ko je prvič pristopil k preizkusu.
                                          
                                       
                                             (3)
                                          
                                          
                                             Če kandidat v štirih poskusih ne opravi uspešno katerega od pisnih preizkusov teoretičnega znanja ali ne opravi vseh pisnih preizkusov v obdobju iz odstavka 2, ponovno opravlja celoten sklop pisnih preizkusov teoretičnega znanja.
                                          
                                       
                                             (4)
                                          
                                          
                                             Kandidat se pred ponovnim opravljanjem preizkusov teoretičnega znanja udeleži dodatnega usposabljanja, ki ga organizira organizacija ATO ali DTO. Organizacija ATO ali DTO določi obseg in področje usposabljanja na podlagi potreb kandidata.
                                          
                                       
                           
                                 (d)
                              
                              
                                 Obdobje veljavnosti
                                 Preizkus teoretičnega znanja velja 24 mesecev od dne, ko kandidat uspešno opravi preizkus teoretičnega znanja v skladu z odstavkom (c)(2).
                              
                           
                        BFCL.140 Licenca BPL – Upoštevanje teoretičnega znanja
                     
                     Kandidatom za izdajo licence BPL se prizna izpolnjevanje zahtev za teoretično znanje za splošne predmete, kot so določeni v točki BFCL.135(a)(1), če:
                     
                                 (a)
                              
                              
                                 imajo licenco v skladu s Prilogo I (del FCL) k Uredbi (EU) št. 1178/2011 ali Prilogo III (del SFCL) k Izvedbeni uredbi (EU) 2018/1976 ali
                              
                           
                                 (b)
                              
                              
                                 so opravili preizkuse teoretičnega znanja za licenco, kot je določeno v odstavku (a), če jih opravijo v obdobju veljavnosti iz točke BFCL.135(d).
                              
                           
                        BFCL.145 Licenca BPL – Preizkus praktične usposobljenosti
                     
                     
                                 (a)
                              
                              
                                 Kandidati za licenco BPL z uspešno opravljenim preizkusom praktične usposobljenosti dokažejo, da so sposobni, da kot vodje balona izvajajo ustrezne postopke in manevre na ravni usposobljenosti, ki ustreza želenim privilegijem.
                              
                           
                                 (b)
                              
                              
                                 Kandidati opravijo preizkus praktične usposobljenosti v istem razredu balonov, kot je bil opravljen tečaj usposabljanja v skladu s točko BFCL.130, in v primeru toplozračnih balonov na balonu iz skupine A navedenega razreda.
                              
                           
                                 (c)
                              
                              
                                 Pred preizkusom praktične usposobljenosti za izdajo licence BPL kandidat uspešno opravi zahtevani preizkus teoretičnega znanja.
                              
                           
                                 (d)
                              
                              
                                 Pogoji za uspešno opravljen preizkus
                                 
                                             (1)
                                          
                                          
                                             Preizkus praktične usposobljenosti je razdeljen na različne dele, ki predstavljajo vse različne faze leta balona.
                                          
                                       
                                             (2)
                                          
                                          
                                             Kandidat, ki ne opravi uspešno katere koli naloge iz dela, ni opravil celotnega dela. Kandidat, ki ne opravi uspešno samo enega dela, znova opravlja samo zadevni del. Kandidat, ki ne opravi uspešno več delov, znova opravlja celoten preizkus.
                                          
                                       
                                             (3)
                                          
                                          
                                             Kandidat, ki znova opravlja preizkus v skladu z odstavkom 2 in ne opravi katerega koli dela, vključno z deli, ki jih je uspešno opravil v predhodnem poskusu, znova opravlja celoten preizkus.
                                          
                                       
                           
                                 (e)
                              
                              
                                 Kandidat, ki ne opravi uspešno vseh delov preizkusa v dveh poskusih, opravi dodatno praktično usposabljanje.
                              
                           
                        BFCL.150 Licenca BPL – Razširitev privilegijev na drug razred ali skupino balonov
                     
                     
                                 (a)
                              
                              
                                 Privilegiji licence BPL so omejeni na razred balonov, v katerem je potekal preizkus praktične usposobljenosti, kot je določeno v točki BFCL.145, in v primeru toplozračnih balonov na skupino A navedenega razreda.
                              
                           
                                 (b)
                              
                              
                                 V primeru toplozračnih balonov se privilegiji licence BPL na prošnjo razširijo na drugo skupino v razredu toplozračnih balonov, če je pilot opravil vsaj:
                                 
                                             (1)
                                          
                                          
                                             dva leta za usposabljanje z inštruktorjem FI(B) na balonu iz ustrezne skupine;
                                          
                                       
                                             (2)
                                          
                                          
                                             naslednje število ur letenja kot vodja balona:
                                             
                                                         (i)
                                                      
                                                      
                                                         vsaj 100 ur, če želi privilegije za balone iz skupine B;
                                                      
                                                   
                                                         (ii)
                                                      
                                                      
                                                         vsaj 200 ur, če želi privilegije za balone iz skupine C;
                                                      
                                                   
                                                         (iii)
                                                      
                                                      
                                                         vsaj 300 ur, če želi privilegije za balone iz skupine D.
                                                      
                                                   
                                       
                           
                                 (c)
                              
                              
                                 Razen za razred mešanih balonov se privilegiji licence BPL na prošnjo razširijo na drug razred balonov ali, če se želijo pridobiti privilegiji za razred toplozračnih balonov, na skupino A razreda toplozračnih balonov, če je pilot v zadevnem razredu in skupini opravil vsaj:
                                 
                                             (1)
                                          
                                          
                                             tečaj usposabljanja pri organizaciji ATO ali DTO, ki je vključeval vsaj:
                                             
                                                         (i)
                                                      
                                                      
                                                         pet letov z inštruktorjem ali
                                                      
                                                   
                                                         (ii)
                                                      
                                                      
                                                         v primeru razširitve s toplozračnih balonov na toplozračne ladje pet ur letenja z inštruktorjem in
                                                      
                                                   
                                       
                                             (2)
                                          
                                          
                                             preizkus praktične usposobljenosti, med katerim pilot izpraševalcu FE(B) dokaže tudi ustrezno raven teoretičnega znanja za drug razred iz naslednjih predmetov:
                                             
                                                         (i)
                                                      
                                                      
                                                         načela letenja,
                                                      
                                                   
                                                         (ii)
                                                      
                                                      
                                                         operativni postopki,
                                                      
                                                   
                                                         (iii)
                                                      
                                                      
                                                         zmogljivost med letom in načrtovanje leta,
                                                      
                                                   
                                                         (iv)
                                                      
                                                      
                                                         splošno znanje o zrakoplovih v zvezi z razredom balonov, za katerega se želi doseči razširitev privilegijev.
                                                      
                                                   
                                       
                           
                                 (d)
                              
                              
                                 Opravljeno usposabljanje iz odstavkov (b)(1) in (c)(1) se vpiše v dnevnik pilota in ga podpiše:
                                 
                                             (1)
                                          
                                          
                                             v primeru iz odstavka (b)(1) inštruktor, odgovoren za lete za usposabljanje, in
                                          
                                       
                                             (2)
                                          
                                          
                                             v primeru iz odstavka (c)(1) vodja usposabljanja organizacije ATO ali DTO, odgovoren za zadevno usposabljanje.
                                          
                                       
                           
                                 (e)
                              
                              
                                 Imetnik licence BPL svoje privilegije v razredu mešanih balonov izvaja le, če ima privilegije za razred toplozračnih balonov in razred plinskih balonov.
                              
                           
                        BFCL.160 Licenca BPL – Zahteve za najnovejše izkušnje
                     
                     
                                 (a)
                              
                              
                                 Imetnik licence BPL izvaja privilegije iz svoje licence le, če je v zadevnem razredu balonov opravil:
                                 
                                             (1)
                                          
                                          
                                             bodisi:
                                             
                                                         (i)
                                                      
                                                      
                                                         v zadnjih 24 mesecih pred načrtovanim poletom vsaj šest ur letenja kot vodja balona, vključno z desetimi vzleti in pristanki kot vodja balona ali z inštruktorjem ali samostojno pod nadzorom inštruktorja FI(B), in
                                                      
                                                   
                                                         (ii)
                                                      
                                                      
                                                         v zadnjih 48 mesecih pred načrtovanim poletom vsaj en let za usposabljanje z inštruktorjem FI(B) bodisi
                                                      
                                                   
                                       
                                             (2)
                                          
                                          
                                             v zadnjih 24 mesecih pred načrtovanim poletom preverjanje strokovnosti v skladu s točko (c).
                                          
                                       
                           
                                 (b)
                              
                              
                                 Pilot, ki je usposobljen za upravljanje več razredov balonov, za izvajanje svojih privilegijev v drugem razredu balonov ali drugih razredih balonov poleg izpolnjevanja zahtev iz odstavka (a) v zadnjih 24 mesecih opravi vsaj tri ure letenja kot vodja balona ali z inštruktorjem ali samostojno pod nadzorom inštruktorja FI(B) v vsakem dodatnem razredu balonov.
                              
                           
                                 (c)
                              
                              
                                 Imetnik licence BPL, ki ne izpolnjuje zahtev iz odstavka (a)(1), in, če je ustrezno, (b), preden nadaljuje izvajanje svojih privilegijev, opravi preverjanje strokovnosti pri izpraševalcu FE(B) na balonu iz zadevnega razreda.
                              
                           
                                 (d)
                              
                              
                                 Potem ko imetnik licence BPL s privilegiji za upravljanje toplozračnih balonov izpolni zadeve iz odstavka (a), (b) ali (c), kot je ustrezno, svoje privilegije izvaja samo na toplozračnih balonih iz:
                                 
                                             (i)
                                          
                                          
                                             skupine toplozračnih balonov, v kateri je opravil let za usposabljanje iz odstavka (a)(1)(ii) ali preverjanje strokovnosti iz odstavka (c), kot je ustrezno, ali skupine z manjšo velikostjo ovoja ali
                                          
                                       
                                             (ii)
                                          
                                          
                                             skupine A toplozračnih balonov, če je pilot v skladu z odstavkom (b) opravil let za usposabljanje iz odstavka (a)(2) v drugem razredu balonov kot v razredu toplozračnih balonov.
                                          
                                       
                           
                                 (e)
                              
                              
                                 Opravljeni leti z inštruktorjem, leti pod nadzorom in let za usposabljanje iz odstavka (a)(1) in (b) ter preverjanje strokovnosti iz odstavka (c) se vpišejo v dnevnik pilota ter jih v primeru iz odstavkov (a)(1) in (b) podpiše odgovorni inštruktor FI(B), v primeru iz odstavka (c) pa odgovorni izpraševalec FE(B).
                              
                           
                                 (f)
                              
                              
                                 Za imetnika licence BPL, ki ima tudi privilegije za komercialne operacije iz točke BFCL.215 poddela ADD te priloge, se šteje, da izpolnjuje zahteve iz:
                                 
                                             (1)
                                          
                                          
                                             odstavka (a) in, če je ustrezno, odstavka (b), če je v zadnjih 24 mesecih opravil preverjanje strokovnosti v skladu s točko BFCL.215(d)(2)(i) v zadevnem razredu ali razredih balonov, ali
                                          
                                       
                                             (2)
                                          
                                          
                                             odstavka (a)(1)(ii), če je opravil let za usposabljanje iz točke BFCL.215(d)(2)(ii) v zadevnem razredu balonov.
                                          
                                       V primeru razreda toplozračnih balonov se uporabljajo omejitve iz odstavka (d) v zvezi s privilegiji za upravljanje različnih razredov balonov glede na razred balonov, ki se uporablja za izpolnjevanje zahtev iz odstavka (f)(1) ali (2).
                              
                           
                        PODDEL ADD
                     
                     
                        
                           DODATNI RATINGI
                        
                     
                     
                        BFCL.200 Rating za letenje s privezanim toplozračnim balonom
                     
                     
                                 (a)
                              
                              
                                 Imetnik licence BPL izvaja lete s privezanimi toplozračnimi baloni le, če ima rating za letenje s privezanim toplozračnim balonom v skladu s to točko.
                              
                           
                                 (b)
                              
                              
                                 Kandidat za pridobitev ratinga za letenje s privezanim toplozračnim balonom:
                                 
                                             (1)
                                          
                                          
                                             ima privilegije za razred toplozračnih balonov;
                                          
                                       
                                             (2)
                                          
                                          
                                             najprej opravi vsaj dva leta za usposabljanje za letenje s privezanim toplozračnim balonom.
                                          
                                       
                           
                                 (c)
                              
                              
                                 Opravljeno usposabljanje za letenje s privezanim toplozračnim balonom se vpiše v dnevnik in ga podpiše inštruktor FI(B), odgovoren za to usposabljanje.
                              
                           
                                 (d)
                              
                              
                                 Pilot z ratingom za letenje s privezanim toplozračnim balonom svoje privilegije izvaja le, če je v zadnjih 48 mesecih pred načrtovanim poletom opravil vsaj en let s privezanim toplozračnim balonom, če pa pilot takega leta ni opravil, svoje privilegije izvaja, če je opravil let s privezanim toplozračnim balonom z inštruktorjem ali samostojno pod nadzorom inštruktorja FI(B). Tak opravljen let z inštruktorjem ali samostojni let pod nadzorom se vpiše v dnevnik pilota in ga podpiše inštruktor FI(B).
                              
                           
                        BFCL.210 Rating za nočno letenje
                     
                     
                                 (a)
                              
                              
                                 Imetnik licence BPL izvaja privilegije iz svoje licence pod pogoji uporabe pravil VFR ponoči le, če ima rating za nočno letenje v skladu s to točko.
                              
                           
                                 (b)
                              
                              
                                 Kandidat za rating za nočno letenje opravi vsaj dva leta za usposabljanje ponoči, od katerih vsak traja vsaj eno uro.
                              
                           
                                 (c)
                              
                              
                                 Opravljeno usposabljanje za nočno letenje se vpiše v dnevnik in ga podpiše inštruktor FI(B), odgovoren za to usposabljanje.
                              
                           
                        BFCL.215 Rating za komercialne operacije
                     
                     
                                 (a)
                              
                              
                                 Imetnik licence BPL izvaja privilegije iz svoje licence v komercialnih operacijah z baloni le, če ima rating za komercialne operacije v skladu s to točko.
                              
                           
                                 (b)
                              
                              
                                 Kandidat za rating za komercialne operacije:
                                 
                                             (1)
                                          
                                          
                                             je dopolnil starost 18 let;
                                          
                                       
                                             (2)
                                          
                                          
                                             je opravil 50 ur letenja ter 50 vzletov in pristankov kot vodja balona;
                                          
                                       
                                             (3)
                                          
                                          
                                             ima privilegije za razred balonov, v katerem se bodo izvajali privilegiji ratinga za komercialne operacije, in
                                          
                                       
                                             (4)
                                          
                                          
                                             je uspešno opravil preizkus praktične usposobljenosti na balonu zadevnega razreda, med katerim je izpraševalcu FE(B) prikazal zahtevano usposobljenost za komercialne operacije z balonom.
                                          
                                       
                           
                                 (c)
                              
                              
                                 Privilegiji ratinga za komercialne operacije so omejeni na razred balonov, v katerem je bil opravljen preizkus praktične usposobljenosti v skladu z odstavkom (b)(3). Privilegiji se na prošnjo razširijo na drug razred balonov, če kandidat v tem drugem razredu izpolnjuje zahteve iz odstavka (b)(3) in (4).
                              
                           
                                 (d)
                              
                              
                                 Pilot z ratingom za komercialne operacije privilegije tega ratinga v komercialnem prevozu potnikov z balonom izvaja le, če je opravil:
                                 
                                             (1)
                                          
                                          
                                             v 180 dneh pred načrtovanim poletom:
                                             
                                                         (i)
                                                      
                                                      
                                                         vsaj tri lete kot vodja balona, od tega vsaj enega z balonom iz ustreznega razreda, ali
                                                      
                                                   
                                                         (ii)
                                                      
                                                      
                                                         vsaj tri lete kot vodja balona zadevnega razreda pod nadzorom inšpektorja FI(B), usposobljenega v skladu s to točko, in
                                                      
                                                   
                                       
                                             (2)
                                          
                                          
                                             v 24 mesecih pred načrtovanim poletom:
                                             
                                                         (i)
                                                      
                                                      
                                                         preverjanje strokovnosti na balonu zadevnega razreda, med katerim je izpraševalcu FE(B) prikazal zahtevano usposobljenost za komercialni prevoz potnikov z balonom, ali
                                                      
                                                   
                                                         (ii)
                                                      
                                                      
                                                         osvežitveni tečaj pri organizaciji ATO ali DTO, prilagojen usposobljenosti, ki se zahteva za komercialne operacije z balonom, vključno z vsaj šestimi urami teoretičnega usposabljanja in enim letom za usposabljanje na balonu zadevnega razreda z inštruktorjem FI(B), usposobljenim za komercialne operacije z balonom v skladu s to točko.
                                                      
                                                   
                                       
                           
                                 (e)
                              
                              
                                 Pilot, ki ima rating za komercialne operacije s privilegiji, razširjenimi na več kot en razred balonov, za ohranitev privilegijev ratinga za komercialne operacije za vse razrede balonov izpolnjuje zahteve iz odstavka (d)(2) v vsaj enem razredu balonov.
                              
                           
                                 (f)
                              
                              
                                 Pilot, ki izpolnjuje zahteve iz odstavka (d) in ima rating za komercialne operacije za razred toplozračnih balonov, privilegije navedenega ratinga v razredu toplozračnih balonov izvaja le na balonih iz:
                                 
                                             (i)
                                          
                                          
                                             skupine toplozračnih balonov, v kateri je opravil preverjanje strokovnosti iz odstavka (d)(2)(i) ali let za usposabljanje iz odstavka (d)(2)(ii), ali
                                          
                                       
                                             (ii)
                                          
                                          
                                             skupine toplozračnih balonov z manjšo velikostjo ovoja.
                                          
                                       
                           
                                 (g)
                              
                              
                                 Opravljeni let pod nadzorom iz odstavka (d)(1)(ii), opravljeno preverjanje strokovnosti iz odstavka (d)(2)(i) in opravljeni osvežitveni tečaj usposabljanja iz odstavka (d)(2)(ii) se vpišejo v dnevnik pilota in jih podpiše vodja usposabljanja pri organizaciji ATO ali DTO ali inštruktor FI(B) ali izpraševalec FE(B), odgovoren za tečaj usposabljanja, nadzor ali preverjanje strokovnosti, kot je ustrezno.
                              
                           
                                 (h)
                              
                              
                                 Za pilota, ki je opravil preverjanje strokovnosti operatorja v skladu s točko BOP.ADD.315 Priloge II (del BOP) k tej uredbi, se šteje, da izpolnjuje zahteve iz odstavka (d)(2)(i).
                              
                           
                        PODDEL FI
                     
                     
                        
                           INŠTRUKTORJI LETENJA
                        
                     
                     
                        Oddelek 1
                     
                     
                        Splošne zahteve
                     
                     
                        BFCL.300 Potrdila inštruktorja letenja
                     
                     (a)   Splošno
                     Inštruktor izvaja usposabljanje za letenje z balonom le, če:
                     
                                 (1)
                              
                              
                                 ima:
                                 
                                             (i)
                                          
                                          
                                             licenco BPL, vključno s privilegiji, ratingi, potrdili, spričevali in certifikati, za katero naj bi izvajal usposabljanje za letenje, in
                                          
                                       
                                             (ii)
                                          
                                          
                                             potrdilo inštruktorja za letenje z balonom (FI(B)), ki ustreza izvajanemu usposabljanju in je izdano v skladu s tem poddelom, ter
                                          
                                       
                           
                                 (2)
                              
                              
                                 ima pravico, da med usposabljanjem za letenje deluje kot vodja balona.
                              
                           (b)   Izvajanje usposabljanja zunaj ozemlja držav članic
                     
                                 (1)
                              
                              
                                 Z odstopanjem od pododstavka (a)(1) pristojni organ v primeru usposabljanja za letenje, ki se med tečajem usposabljanja, odobrenim v skladu s to prilogo (del BFCL), izvaja zunaj ozemlja, za katero so države članice odgovorne v skladu s Čikaško konvencijo, izda potrdilo inštruktorja letenja kandidatu z licenco pilota balona, ki je v skladu s Prilogo 1 k Čikaški konvenciji, če kandidat:
                                 
                                             (i)
                                          
                                          
                                             ima vsaj licenco, ki vključuje, kot je ustrezno, privilegije, ratinge, potrdila, spričevala ali certifikate, enakovredne tistim, za katere je pooblaščen za izvajanje usposabljanja,
                                          
                                       
                                             (ii)
                                          
                                          
                                             izpolnjuje zahteve iz tega poddela za izdajo potrdila inštruktorja FI(B) z ustreznimi inštruktorskimi privilegiji in
                                          
                                       
                                             (iii)
                                          
                                          
                                             pristojnemu organu dokaže ustrezno raven poznavanja evropskih predpisov za letalsko varnost, ki mu omogoča izvajanje inštruktorskih privilegijev v skladu s to prilogo.
                                          
                                       
                           
                                 (2)
                              
                              
                                 Potrdilo je omejeno na zagotavljanje odobrenega usposabljanja za letenje:
                                 
                                             (i)
                                          
                                          
                                             zunaj ozemlja, za katero so države članice odgovorne v skladu s Čikaško konvencijo, in
                                          
                                       
                                             (ii)
                                          
                                          
                                             za pilota pripravnika z zadostnim znanjem jezika, v katerem poteka usposabljanje za letenje.
                                          
                                       
                           
                        Oddelek 2
                     
                     
                        Potrdilo inštruktorja za letenje z balonom – FI(B)
                     
                     
                        BFCL.315 Potrdilo inštruktorja FI(B) – Privilegiji in pogoji
                     
                     
                                 (a)
                              
                              
                                 Če kandidati izpolnjujejo zahteve iz točke BFCL.320 in naslednje pogoje, se izda potrdilo inštruktorja FI(B) s privilegiji za izvajanje usposabljanja za letenje za:
                                 
                                             (1)
                                          
                                          
                                             licenco BPL;
                                          
                                       
                                             (2)
                                          
                                          
                                             razširitev privilegijev na druge razrede in skupine balonov, če je kandidat opravil vsaj 15 ur letenja kot vodja balona v vsakem zadevnem razredu;
                                          
                                       
                                             (3)
                                          
                                          
                                             rating za nočno letenje ali rating za letenje s privezanim balonom, če je kandidat opravil posebno usposabljanje za zagotavljanje usposabljanja za zadevni rating pri organizaciji ATO ali DTO, ter
                                          
                                       
                                             (4)
                                          
                                          
                                             potrdilo inštruktorja FI(B), če je kandidat:
                                             
                                                         (i)
                                                      
                                                      
                                                         opravil vsaj 50 ur usposabljanja za letenje na balonu in
                                                      
                                                   
                                                         (ii)
                                                      
                                                      
                                                         v skladu s postopki, ki jih za ta namen določi pristojni organ, izvedel vsaj eno uro usposabljanja za letenje za potrdilo inštruktorja FI(B) pod nadzorom in pri tem izpolnil zahteve inštruktorja FI(B), ki je usposobljen v skladu s tem pododstavkom in ga imenuje vodja usposabljanja pri organizaciji ATO ali DTO.
                                                      
                                                   
                                       
                           
                                 (b)
                              
                              
                                 Privilegiji, navedeni v odstavku (a), vključujejo privilegije za izvajanje usposabljanja za letenje za:
                                 
                                             (1)
                                          
                                          
                                             izdajo zadevnih licenc, privilegijev, ratingov, potrdil, spričeval ali certifikatov ter
                                          
                                       
                                             (2)
                                          
                                          
                                             podaljšanje veljavnosti, obnovo ali izpolnjevanje zadevnih zahtev za najnovejše izkušnje iz te priloge, kot je ustrezno.
                                          
                                       
                           
                        BFCL.320 Inštruktor FI(B) – Pogoji in zahteve
                     
                     Kandidati za potrdilo inštruktorja FI(B):
                     
                                 (a)
                              
                              
                                 so stari vsaj 18 let;
                              
                           
                                 (b)
                              
                              
                                 izpolnjujejo zahteve iz pododstavkov (a)(1)(i) in (a)(2) točke BFCL.300;
                              
                           
                                 (c)
                              
                              
                                 so opravili 75 ur letenja kot vodje balonov;
                              
                           
                                 (d)
                              
                              
                                 so opravili tečaj usposabljanja za inštruktorja v skladu s točko BFCL.330 pri organizaciji ATO ali DTO in
                              
                           
                                 (e)
                              
                              
                                 so uspešno opravili oceno usposobljenosti v skladu s točko BFCL.345.
                              
                           
                        BFCL.325 Usposobljenost in ocenjevanje inštruktorjev FI(B)
                     
                     Kandidati za potrdilo inštruktorja FI(B) se usposobijo za izvajanje naslednjih veščin:
                     
                                 (a)
                              
                              
                                 priprava virov,
                              
                           
                                 (b)
                              
                              
                                 ustvarjanje ugodnega okolja za učenje,
                              
                           
                                 (c)
                              
                              
                                 predstavitev znanja,
                              
                           
                                 (d)
                              
                              
                                 povezovanje obvladovanja groženj in napak (TEM) in upravljanja virov za posadko (CRM),
                              
                           
                                 (e)
                              
                              
                                 obvladovanje časa pri doseganju ciljev usposabljanja,
                              
                           
                                 (f)
                              
                              
                                 olajšanje učenja,
                              
                           
                                 (g)
                              
                              
                                 ocenjevanje uspešnosti kandidata,
                              
                           
                                 (h)
                              
                              
                                 spremljanje in pregled napredka,
                              
                           
                                 (i)
                              
                              
                                 ocenjevanje usposabljanja in
                              
                           
                                 (j)
                              
                              
                                 poročanje o rezultatih.
                              
                           
                        BFCL.330 Inštruktor FI(B) – Tečaj usposabljanja
                     
                     
                                 (a)
                              
                              
                                 Kandidati za potrdilo inštruktorja FI(B) najprej uspešno opravijo posebno predhodno oceno pri organizaciji ATO ali DTO v obdobju 12 mesecev pred začetkom tečaja usposabljanja, da se oceni njihova sposobnost za udeležbo na tečaju.
                              
                           
                                 (b)
                              
                              
                                 Tečaj usposabljanja za inštruktorja FI(B) obsega vsaj:
                                 
                                             (1)
                                          
                                          
                                             elemente iz točke BFCL.325;
                                          
                                       
                                             (2)
                                          
                                          
                                             25 ur poučevanja in učenja;
                                          
                                       
                                             (3)
                                          
                                          
                                             12 ur teoretičnega usposabljanja, vključno s preverjanji napredka, in
                                          
                                       
                                             (4)
                                          
                                          
                                             tri ure usposabljanja za letenje, ki vključuje tri vzlete in pristanke.
                                          
                                       
                           
                                 (c)
                              
                              
                                 Kandidatom, ki že imajo potrdilo inštruktorja v skladu s Prilogo III (del SFCL) k Izvedbeni uredbi (EU) 2018/1976 ali Prilogo I (del FCL) k Uredbi (EU) št. 1178/2011, se v celoti prizna izpolnjevanje zahtev iz odstavka (b)(2).
                              
                           
                        BFCL.345 Inštruktorji FI(B) – Ocena usposobljenosti
                     
                     
                                 (a)
                              
                              
                                 Kandidati za izdajo potrdila inštruktorja FI(B) opravijo oceno usposobljenosti na balonu, da izpraševalcu, usposobljenemu v skladu s točko BFCL.415(c), dokažejo, da so sposobni pilota pripravnika usposobiti do ravni, ki se zahteva za izdajo licence BPL.
                              
                           
                                 (b)
                              
                              
                                 Ta ocena vključuje:
                                 
                                             (1)
                                          
                                          
                                             prikaz sposobnosti iz točke BFCL.325 med usposabljanjem pred letom in po njem ter med teoretičnim usposabljanjem;
                                          
                                       
                                             (2)
                                          
                                          
                                             ustne teoretične preizkuse na tleh, dajanje navodil pred letom in po njem ter prikaze med letom na balonu ustreznega razreda;
                                          
                                       
                                             (3)
                                          
                                          
                                             ustrezne naloge za oceno inštruktorjeve usposobljenosti.
                                          
                                       
                           
                        BFCL.360 Potrdilo inštruktorja FI(B) – Zahteve za najnovejše izkušnje
                     
                     
                                 (a)
                              
                              
                                 Imetnik potrdila inštruktorja FI(B) izvaja privilegije iz svojega potrdila le, če je:
                                 
                                             (1)
                                          
                                          
                                             v zadnjih treh letih pred načrtovanim izvajanjem navedenih privilegijev opravil:
                                             
                                                         (i)
                                                      
                                                      
                                                         osvežitveno usposabljanje za inštruktorje pri organizaciji ATO, organizaciji DTO ali pristojnem organu, med katerim imetnik opravi teoretično usposabljanje za osvežitev in posodobitev znanja, pomembnega za inštruktorje letenja z balonom,
                                                      
                                                   
                                                         (ii)
                                                      
                                                      
                                                         vsaj šest ur usposabljanja za letenje na balonih kot inštruktor FI(B) in
                                                      
                                                   
                                       
                                             (2)
                                          
                                          
                                             v zadnjih devetih letih v skladu s postopki, ki jih za ta namen določi pristojni organ, izvedel en let za usposabljanje na balonu kot inštruktor FI(B) pod nadzorom in pri tem izpolnil zahteve inštruktorja FI(B), ki je usposobljen v skladu s točko BFCL.315(a)(4) in ga imenuje vodja usposabljanja pri organizaciji ATO ali DTO.
                                          
                                       
                           
                                 (b)
                              
                              
                                 Ure letenja v vlogi izpraševalca FE(B) med preizkusi praktične usposobljenosti, preverjanji strokovnosti ali ocenami usposobljenosti se v celoti upoštevajo pri izpolnjevanju zahteve iz odstavka (a)(1)(ii).
                              
                           
                                 (c)
                              
                              
                                 Če imetnik potrdila inštruktorja FI(B) leta za usposabljanje pod nadzorom ni opravil tako, da bi izpolnil zahteve inštruktorja FI(B) v skladu z odstavkom (a)(2), ne izvaja privilegijev iz potrdila inštruktorja FI(B), dokler uspešno ne opravi ocene usposobljenosti v skladu s točko BFCL.345.
                              
                           
                                 (d)
                              
                              
                                 Za nadaljevanje izvajanja privilegijev iz potrdila inštruktorja FI(B) imetnik potrdila inštruktorja FI(B), ki ne izpolnjuje vseh zahtev iz odstavka (a), izpolni zahtevo iz odstavka (a)(1)(i) in točke BFCL.345.
                              
                           
                        PODDEL FE
                     
                     
                        
                           IZPRAŠEVALCI PRAKTIČNE USPOSOBLJENOSTI ZA LETENJE
                        
                     
                     
                        Oddelek 1
                     
                     
                        Splošne zahteve
                     
                     
                        BFCL.400 Potrdila izpraševalcev praktične usposobljenosti za letenje z balonom
                     
                     (a)   Splošno
                     Izpraševalec izvaja preizkuse praktične usposobljenosti, preverjanja strokovnosti ali ocene usposobljenosti v skladu s to prilogo le, če:
                     
                                 (1)
                              
                              
                                 ima:
                                 
                                             (i)
                                          
                                          
                                             licenco BPL, vključno s privilegiji, ratingi, potrdili, spričevali in certifikati, za katere je pooblaščen, da izvaja preizkuse praktične usposobljenosti, preverjanja strokovnosti ali ocene usposobljenosti, ter privilegije za poučevanje v zvezi z njimi;
                                          
                                       
                                             (ii)
                                          
                                          
                                             potrdilo izpraševalca FE(B), vključno s privilegiji, ustreznimi za preizkuse praktične usposobljenosti, preverjanje strokovnosti ali oceno usposobljenosti, izdano v skladu s tem poddelom;
                                          
                                       
                           
                                 (2)
                              
                              
                                 je usposobljen, da deluje kot vodja balona med preizkusom praktične usposobljenosti, preverjanjem strokovnosti ali oceno usposobljenosti.
                              
                           (b)   Preizkusi zunaj ozemlja držav članic
                     
                                 (1)
                              
                              
                                 Z odstopanjem od odstavka (a)(1), če se preizkusi praktične usposobljenosti in preverjanja strokovnosti izvajajo zunaj ozemlja, za katero so države članice odgovorne v skladu s Čikaško konvencijo, pristojni organ kandidatu z licenco pilota balona, ki je v skladu s Prilogo 1 k Čikaški konvenciji, izda potrdilo izpraševalca, če:
                                 
                                             (i)
                                          
                                          
                                             ima vsaj licenco, ki vključuje, kot je ustrezno, privilegije, ratinge, potrdila, spričevala ali certifikate, enakovredne tistim, za katere je pooblaščen za izvajanje preizkusov praktičnega usposabljanja ali preverjanj strokovnosti;
                                          
                                       
                                             (ii)
                                          
                                          
                                             izpolnjuje zahteve iz tega poddela za izdajo zadevnega potrdila izpraševalca;
                                          
                                       
                                             (iii)
                                          
                                          
                                             pristojnemu organu dokaže ustrezno raven poznavanja evropskih predpisov za letalsko varnost, ki mu omogoča izvajanje privilegijev izpraševalca v skladu s to prilogo.
                                          
                                       
                           
                                 (2)
                              
                              
                                 Potrdilo iz pododstavka 1 je omejeno na izvajanje preizkusov praktične usposobljenosti in preverjanj strokovnosti:
                                 
                                             (i)
                                          
                                          
                                             zunaj ozemlja, za katero so države članice odgovorne v skladu s Čikaško konvencijo, in
                                          
                                       
                                             (ii)
                                          
                                          
                                             za pilota z zadostnim znanjem jezika, v katerem poteka preizkus/preverjanje.
                                          
                                       
                           
                        BFCL.405 Omejitve privilegijev pri osebnih interesih
                     
                     Izpraševalec praktične usposobljenosti za letenje z balonom ne izvaja:
                     
                                 (a)
                              
                              
                                 preizkusa praktične usposobljenosti ali ocene usposobljenosti kandidatov za izdajo licence, ratinga, potrdila, spričevala ali certifikata, ki jim je zagotovil več kot 50 % zahtevanega usposabljanja za letenje za licenco, rating, potrdilo, spričevalo ali certifikat, za katero se izvaja preizkus praktične usposobljenosti ali ocena usposobljenosti, ali
                              
                           
                                 (b)
                              
                              
                                 preizkusa praktične usposobljenosti, preverjanja strokovnosti ali ocene usposobljenosti, kadar meni, da bi bil lahko neobjektiven.
                              
                           
                        BFCL.410 Izvajanje preizkusov praktične usposobljenosti, preverjanj strokovnosti in ocen usposobljenosti
                     
                     
                                 (a)
                              
                              
                                 Izpraševalec praktične usposobljenosti za letenje z balonom med izvajanjem preizkusov praktične usposobljenosti, preverjanj strokovnosti in ocen usposobljenosti stori vse naslednje:
                                 
                                             (1)
                                          
                                          
                                             zagotovi, da se lahko komunikacija s kandidatom vzpostavi brez jezikovnih ovir;
                                          
                                       
                                             (2)
                                          
                                          
                                             preveri, ali kandidat izpolnjuje vse zahteve za usposobljenost, usposabljanje in izkušnje iz te priloge za izdajo, podaljšanje veljavnosti ali obnovo licence, privilegijev, ratinga, potrdila, spričevala ali certifikata, za katere poteka preizkus usposobljenosti, preverjanje strokovnosti ali ocena usposobljenosti, ter
                                          
                                       
                                             (3)
                                          
                                          
                                             seznani kandidata s posledicami navedbe nepopolnih, netočnih ali napačnih informacij v zvezi z usposabljanjem in letalskimi izkušnjami.
                                          
                                       
                           
                                 (b)
                              
                              
                                 Izpraševalec praktične usposobljenosti za letenje z balonom po opravljenem preizkusu praktične usposobljenosti, preverjanju strokovnosti ali oceni usposobljenosti:
                                 
                                             (1)
                                          
                                          
                                             kandidata obvesti o rezultatih preizkusa praktične usposobljenosti, preverjanja strokovnosti ali ocene usposobljenosti;
                                          
                                       
                                             (2)
                                          
                                          
                                             če kandidat uspešno opravi oceno usposobljenosti za podaljšanje veljavnosti ali obnovo, vpiše v kandidatovo licenco, potrdilo, spričevalo ali certifikat nov datum poteka, če ga za to posebej pooblasti pristojni organ, odgovoren za kandidatovo licenco;
                                          
                                       
                                             (3)
                                          
                                          
                                             kandidatu izroči podpisano poročilo o preizkusu praktične usposobljenosti, preverjanju strokovnosti ali oceni usposobljenosti, kopije poročila pa brez nepotrebnega odlašanja predloži pristojnemu organu, odgovornemu za kandidatovo licenco, in pristojnemu organu, ki je izdal potrdilo izpraševalca. Poročilo vključuje:
                                             
                                                         (i)
                                                      
                                                      
                                                         izjavo, da je izpraševalec praktične usposobljenosti za letenje z balonom od kandidata prejel informacije o njegovih izkušnjah in usposabljanju ter ugotovil, da so izkušnje in usposabljanje v skladu z veljavnimi zahtevami iz te priloge;
                                                      
                                                   
                                                         (ii)
                                                      
                                                      
                                                         potrditev, da so bili opravljeni vsi zahtevani manevri in vaje, ter informacije o ustnem preizkusu teoretičnega znanja, če je ustrezno. Če kandidat pri enem delu ni bil uspešen, izpraševalec navede razloge za tako oceno;
                                                      
                                                   
                                                         (iii)
                                                      
                                                      
                                                         rezultate preizkusa praktične usposobljenosti, preverjanja strokovnosti ali ocene usposobljenosti;
                                                      
                                                   
                                                         (iv)
                                                      
                                                      
                                                         izjavo, da je izpraševalec praktične usposobljenosti za letenje z balonom pregledal in uporabil nacionalne postopke in zahteve pristojnega organa kandidata, če pristojni organ, odgovoren za kandidatovo licenco, ni tisti, ki je izdal potrdilo izpraševalca;
                                                      
                                                   
                                                         (v)
                                                      
                                                      
                                                         izvod potrdila izpraševalca praktične usposobljenosti za letenje z balonom, v katerem je navedeno področje uporabe privilegijev, ki jih ima kot izpraševalec praktične usposobljenosti za letenje z balonom pri preizkusih praktične usposobljenosti, preverjanjih strokovnosti ali ocenah usposobljenosti kandidata, katerega pristojni organ ni tisti, ki je izdal potrdilo izpraševalca.
                                                      
                                                   
                                       
                           
                                 (c)
                              
                              
                                 Izpraševalec praktične usposobljenosti za letenje z balonom pet let hrani evidence s podatki o vseh opravljenih preizkusih praktične usposobljenosti, preverjanjih strokovnosti in ocenah usposobljenosti ter njihovih rezultatih.
                              
                           
                                 (d)
                              
                              
                                 Izpraševalec praktične usposobljenosti za letenje z balonom na zahtevo pristojnega organa, odgovornega za potrdilo izpraševalca praktične usposobljenosti za letenje z balonom, ali pristojnega organa, odgovornega za kandidatovo licenco, predloži vso evidenco in poročila ter vse druge informacije, ki se zahtevajo za pregled.
                              
                           
                        Oddelek 2
                     
                     
                        Potrdilo izpraševalca praktične usposobljenosti za letenje z balonom – FE(B)
                     
                     
                        BFCL.415 Potrdilo izpraševalca FE(B) – Privilegiji in pogoji
                     
                     Če kandidat izpolnjuje zahteve iz točke BFCL.420 in naslednje pogoje, se na prošnjo izda potrdilo izpraševalca FE(B) s privilegiji za izvajanje:
                     
                                 (a)
                              
                              
                                 preizkusov praktične usposobljenosti in preverjanj strokovnosti za licenco BPL ter preizkusov praktične usposobljenosti za razširitev privilegijev na drug razred balonov, če je kandidat opravil 250 ur letenja kot pilot na balonih, vključno s 50 urami poučevanja letenja, ki zajema celotni učni načrt tečaja usposabljanja za licenco BPL;
                              
                           
                                 (b)
                              
                              
                                 preizkusov praktične usposobljenosti in preverjanj strokovnosti za rating za komercialne operacije iz točke BFCL.215, če kandidat izpolnjuje zahteve glede izkušenj iz odstavka (a) in je opravil posebno usposabljanje med tečajem za poenotenje standardov za izpraševalce v skladu s točko BFCL.430;
                              
                           
                                 (c)
                              
                              
                                 ocen usposobljenosti za izdajo potrdila inštruktorja FI(B), če je kandidat:
                                 
                                             (1)
                                          
                                          
                                             opravil 350 ur letenja kot pilot na balonih, vključno s 5 urami poučevanja kandidata za potrdilo inštruktorja FI(B);
                                          
                                       
                                             (2)
                                          
                                          
                                             opravil posebno usposabljanje med tečajem za poenotenje standardov za izpraševalce v skladu s točko BFCL.430.
                                          
                                       
                           
                        BFCL.420 Potrdilo izpraševalca FE(B) – Pogoji in zahteve
                     
                     Kandidati za potrdilo izpraševalca FE(B):
                     
                                 (a)
                              
                              
                                 izpolnjujejo zahteve iz pododstavkov (a)(1)(i) in (2) točke BFCL.400;
                              
                           
                                 (b)
                              
                              
                                 so opravili tečaj za poenotenje standardov za izpraševalce FE(B) v skladu s točko BFCL.430;
                              
                           
                                 (c)
                              
                              
                                 so opravili oceno usposobljenosti v skladu s točko BFCL.445;
                              
                           
                                 (d)
                              
                              
                                 dokažejo ustrezne izkušnje v zvezi s privilegiji iz potrdila izpraševalca FE(B) ter
                              
                           
                                 (e)
                              
                              
                                 dokažejo, da v zadnjih treh letih niso bili kaznovani, vključno z začasno razveljavitvijo, omejitvijo ali preklicem katere koli njihove licence, ratinga, potrdila, spričevala ali certifikata, izdanega v skladu s to prilogo, Prilogo I (del FCL) k Uredbi (EU) št. 1178/2011 ali Prilogo III (del SFCL) k Izvedbeni uredbi (EU) 2018/1976, zaradi neskladnosti z Uredbo (EU) 2018/1139 ter njenimi delegiranimi in izvedbenimi akti.
                              
                           
                        BFCL.430 Potrdilo izpraševalca FE(B) – Tečaj za poenotenje standardov
                     
                     
                                 (a)
                              
                              
                                 Kandidati za potrdilo izpraševalca FE(B) opravijo tečaj za poenotenje standardov, ki ga zagotovi pristojni organ ali organizacija ATO ali DTO in odobri navedeni pristojni organ.
                              
                           
                                 (b)
                              
                              
                                 Tečaj za poenotenje standardov je prilagojen želenim privilegijem izpraševalca praktičnega usposabljanja za letenje z balonom ter obsega teoretično in praktično usposabljanje, vključno vsaj z naslednjim:
                                 
                                             (1)
                                          
                                          
                                             izvedbo vsaj enega preizkusa praktične usposobljenosti, preverjanja strokovnosti ali ocene usposobljenosti za licenco BPL ali povezane ratinge, potrdila, spričevala ali certifikate;
                                          
                                       
                                             (2)
                                          
                                          
                                             usposabljanjem o ustreznih zahtevah iz te priloge in ustreznih zahtevah za letalske operacije, izvedbi preizkusov praktične usposobljenosti, preverjanjih strokovnosti in ocenah usposobljenosti ter njihovem dokumentiranju in poročanju o njih;
                                          
                                       
                                             (3)
                                          
                                          
                                             predstavitvijo naslednjega:
                                             
                                                         (i)
                                                      
                                                      
                                                         nacionalnih upravnih postopkov,
                                                      
                                                   
                                                         (ii)
                                                      
                                                      
                                                         zahtev za zaščito osebnih podatkov,
                                                      
                                                   
                                                         (iii)
                                                      
                                                      
                                                         odgovornosti izpraševalca,
                                                      
                                                   
                                                         (iv)
                                                      
                                                      
                                                         nezgodnega zavarovanja izpraševalca,
                                                      
                                                   
                                                         (v)
                                                      
                                                      
                                                         nacionalnih pristojbin in
                                                      
                                                   
                                                         (vi)
                                                      
                                                      
                                                         informacij o tem, kako dostopati do informacij iz točk (i) do (v) pri preizkusih praktične usposobljenosti, preverjanjih strokovnosti ali ocenah usposobljenosti kandidata, katerega pristojni organ ni tisti, ki je izdal potrdilo izpraševalca.
                                                      
                                                   
                                       
                           
                                 (c)
                              
                              
                                 Imetnik potrdila izpraševalca FE(B) ne izvaja preizkusov praktične usposobljenosti, preverjanj strokovnosti ali ocen usposobljenosti kandidata, katerega pristojni organ ni tisti, ki je izdal potrdilo izpraševalca, razen če je revidiral najnovejše razpoložljive podatke o ustreznih nacionalnih postopkih pristojnega organa kandidata.
                              
                           
                        BFCL.445 Potrdilo izpraševalca FE(B) – Ocena usposobljenosti
                     
                     Kandidat za prvo izdajo potrdila izpraševalca FE(B) svojo usposobljenost za izpraševalca FE(B) dokaže inšpektorju pristojnega organa ali višjemu izpraševalcu, ki ga za to posebej pooblasti pristojni organ, odgovoren za potrdilo izpraševalca FE(B). Kandidat med oceno usposobljenosti izvede preizkus praktične usposobljenosti, preverjanje strokovnosti ali oceno usposobljenosti, vključno s predstavitvijo, izvedbo preizkusa praktične usposobljenosti, preverjanjem strokovnosti ali oceno usposobljenosti ter oceno osebe, ki se preizkuša, preverja ali ocenjuje, ter dokumentacijo za poročanje in evidentiranje.
                     
                        BFCL.460 Potrdilo izpraševalca FE(B) – Veljavnost, podaljšanje veljavnosti in obnova
                     
                     
                                 (a)
                              
                              
                                 Potrdilo izpraševalca FE(B) velja pet let.
                              
                           
                                 (b)
                              
                              
                                 Potrdilu izpraševalca FE(B) se podaljša veljavnost, če je njegov imetnik:
                                 
                                             (1)
                                          
                                          
                                             v obdobju veljavnosti potrdila izpraševalca FE(B) opravil osvežitveni tečaj za izpraševalce, ki ga zagotovi pristojni organ ali organizacija ATO ali DTO in odobri navedeni pristojni organ, med katerim imetnik opravi teoretično usposabljanje za osvežitev in posodobitev znanja, pomembnega za izpraševalca praktičnega usposabljanja za letenje z balonom, in
                                          
                                       
                                             (2)
                                          
                                          
                                             v zadnjih 24 mesecih pred koncem obdobja veljavnosti potrdila opravil preizkus praktične usposobljenosti, preverjanje strokovnosti ali oceno usposobljenosti pod nadzorom inšpektorja pristojnega organa ali izpraševalca, ki ga za to posebej pooblasti pristojni organ, odgovoren za potrdilo izpraševalca FE(B), pri čemer je izpolnil zahteve tega inšpektorja ali izpraševalca.
                                          
                                       
                           
                                 (c)
                              
                              
                                 Imetnik potrdila izpraševalca FE(B), ki ima eno ali več potrdil izpraševalca za druge kategorije zrakoplovov v skladu s Prilogo I (del FCL) k Uredbi (EU) št. 1178/2011 ali Prilogo III (del SFCL) k Izvedbeni uredbi (EU) 2018/1976, lahko doseže združeno podaljšanje veljavnosti vseh potrdil izpraševalca, ki jih ima, v dogovoru s pristojnim organom.
                              
                           
                                 (d)
                              
                              
                                 Če je potrdilo izpraševalca FE(B) poteklo, njegov imetnik izpolni zahteve iz odstavka (b)(1) in točke BFCL.445, preden lahko nadaljuje izvajanje privilegijev iz potrdila izpraševalca FE(B).
                              
                           
                                 (e)
                              
                              
                                 Potrdilo izpraševalca FE(B) se lahko podaljša ali obnovi samo, če kandidat dokaže neprekinjeno izpolnjevanje zahtev iz točke BFCL.410 in zahtev iz točke BFCL.420(d) in (e).
                              
                           
               “